Hassuja kasviksia ja muuta lähiruokaa viikonloppuna Elimäellä | Viisi Tähteä\nHassunmuotoiset kasvikset kilpailevat lauantaina Elimäellä järjestettävillä Lähiruokamessuilla. Kilpailuun voivat osallistua kaikki kotitarveviljelijät ja alan ammattilaiset muodoltaan hauskalla, lajikkeeltaan poikkeavalla tai kooltaan poikkeuksellisella kasviksella.\nKaksipäiväinen tapahtuma kokoaa lähes 80 lähiruokayrittäjää, käsityöläistä ja yhdistystä eri puolilta Kymeenlaksoa. Messuilla on työnäytöksiä mm. kalankäsittelystä, vinkkihetkiä ja uutuuksien maistatusta.\nLähiruokamessut avaa Helsingin Yliopiston ruokakulttuuriprofessori Johanna Mäkelä. Sunnuntaina avaajaksi saapuu MTK:n ruokakulttuuriasiamies Anni-Mari Syväniemi.\nTapahtuman järjestää Lähriruoan ystävät ry. Vuosi sitten messuilla kävi noin 6000 vierasta. Hassujen kasvisten kilpailun voittaja valitaan yleisöäänestyksellä, jonka tulokset julkistetaan messujen jälkeen sunnuntaina verkkosivuilla www.lähiruoka.fi.\nAnni-Mari SyväniemiJohanna MäkelälähiruokaLähiruokamessut\nEdellinen EdellinenKim Moliis: Hiiri alkuviinissä pani säännöt uusiksi\nSeuraavaSuomen Olutmestari 2017 -finalistit julki\nSeuraava: Suomen Olutmestari 2017 -finalistit julki


Pettämisgongi kilahtaa Temptation Islandilla - Jonna raivostuu ja haukkuu kumppaniaan Jussia alatyylisesti: "Lihapullana sekoilee, s***anan läski!" | Seiska\nPettämisgongi kilahtaa Temptation Islandilla - Jonna raivostuu ja haukkuu kumppaniaan Jussia alatyylisesti: "Lihapullana sekoilee, s***anan läski!"\nTelkkari | 15.10.2020 14:44\nVaratut naiset ja sinkkumiehet saavat ensin kuulla ikävät uutiset. Viivi ja Lance päättivät viime jaksossa jättää leikin kesken, mutta se ei ole vielä paljastunut viettelyksen saarella oleville.\n- Viivi ei ole tulossa takaisin, Sami ilmoittaa.\nLue lisää: Temptation Islandin Viivi ja Lance erosivat – Lancelta tyly ilmoitus murtuneelle Viiville junassa heti TIS-kuvausten jälkeen!\nKaikki harmittelevat asiaa, mutta varatun Amalian mukaan koko porukka kunnioittaa Viivin päätöstä.\n- Kyllä kaikille tuli vähän huono fiilis siitä, mutta tuemme kaikki hänen päätöstään. Haluamme vaan, että hänellä ja Lancella on hyvä olla, Amalia sanoo.\nSami kertoo kaikille, että Viivin päätös lähteä kesken kuvausten on lopullinen.\nSami lohduttaa porukkaa siitä, että usein ryhmän pienetessä yleensä myös tunnelma paranee.\n- Toivotaan, että teidänkin kohdalla käy niin, Sami lohduttaa.\nHän paljastaa myös hieman iloisemman uutisen heille.\n- Pääsette ryhmätreffeille! Lähdette koko jengi täältä saarelta jossain vaiheessa pois. Ja teidän tekeminen tänään on Megazone.\nKaikki hurraavat innokkaasti. Lopulta varatuille naisille tulee kuitenkin ikävä yllätys, kun gongi yllättäen kilahtaa. Molempiin leireihin tuotu on gongi on uusi juonenkäänne tämänvuotisessa Temptation Islandissa, sillä se kilahtaa aina, jos toisella puolella on petetty tai muuten rikottu rajoja.\n- Tuo gongihan taas soi, Jonna osasi sitä, odottaa jo. Hän on sitä mieltä että se tulee soimaan joka toinen päivä Jussin vuoksi. Minäkin ehkä myös epäilen sitä samaa, Amalia naurahtaa.\nJonna raivostuu yllättäen gongin soitosta. Hän haukkuu Jussia sinkkumiesten ja muiden varattujen naisten kuullen erittäin julmasti.\n- Vitun vittu! Kyllä minä haluaisin uskoa Jussista hyvää, mutta kun se ei osoita mitenkään sitä, että se olisi hyvä.\n- Mutta kun Jussi siellä vaan lihapullana sekoilee jotain omaansa, niin siinähän se sekoilee. Saatanan läski, Jonna huudahtaa ja poistuu paikalta.\nJonna on menettänyt toivonsa Jussin suhteen.


September 2016 – Ulkomaan uutiset\nTšekki on nyt englanniksi Czechia\nTšekin tasavallan englanninkielinen lyhyt nimi on nyt Czechia. Se on lisätty kansainväliseen maakoodistandardiin (ISO 3166-1). Aiemmin maalla on ollut standardissa vain pitkä englanninkielinen nimi the Czech Republic eikä muutoksella ole…\nEuroopan Parlamentti: Uusi matkustusasiakirja EU:n ulkopuolisten maiden kansalaisten palauttamista varten\nParlamentti hyväksyi torstaina komission esityksen uudesta eurooppalaisesta matkustusasiakirjasta. Vakiomuotoisen asiakirjan avulla on tarkoitus nopeuttaa sellaisten laittomasti EU:n alueella oleskelevien kolmansien maiden kansalaisten palauttamista, joilla ei ole passia tai henkilökorttia. Parlamentti…\nPerusoikeudet / Oikeus- ja sisäasiat\nPuolan perusoikeustilanne: Mepit kehottavat hallitusta noudattamaan suosituksia\nParlamentin jäsenet kehottavat Puolan hallitusta ratkaisemaan maansa perustuslaillisen kriisin komission 27.7. myöntämän kolmen kuukauden määräajan sisällä. Ratkaisun on perustuttava puolueiden väliseen kompromissiin ja noudatettava Venetsian komission ja Euroopan komission suosituksia.…\nPelastakaa Lapset: Lasten itsemurhayritykset yleistyvät Madayssa saartojen kiristyessä kaikkialla Syyriassa\nLasten ja nuorten itsemurhayritykset ja psyykkiset ongelmat ovat huolestuttavasti lisääntyneet piiritetyssä syyrialaisessa Madayan kaupungissa, koska kipeästi kaivattua apua ei ole saatu toimitettua kaupunkiin yli neljään kuukauteen, Pelastakaa Lapset varoittaa. Lääkintähenkilöstö…\nDell Technologies on maailman suurin yksityisomisteinen teknologiayhtiö Yritysrakenne takaa startup-henkisen innovaatiokyvyn ja panostamisen pitkäjänteiseen tuotekehitykseen samalla kun se tarjoaa suuren yhtiön maailmanlaajuiset palvelut Yritysperheeseen kuuluvat Dell, Dell EMC, Pivotal, RSA,…


28.01.21 - klo:07:34\nKirjoittaja Aihe: Naisten liiga 2010 (Luettu 23848 kertaa)\n« : 22.05.10 - klo:17:10 »\nSiirretään nyt nämä liigaan liittyvät jutut omaan topiciinsa ja pidetään HJK naiset 2010 joukkuetta ja pelaavia koskevana.\nKärkikamppailussa (kolmonen vastaan kakkonen) ei tänään saatu Bolliksella Åland Unitedista selvää. Pallo kävi kyllä kerran maalissa Lilan komeasta laukauksesta, mutta tilanne oli paitsio.\nLinssien läpi katsellessa jäi taas The Big Picture näkemättä, mutta kuulemieni asiantuntijalausuntojen mukaan huomattavasti parempaakin HJK-peliä on tällä kaudella nähty. Joku peliä ilman välikappaleita seurannut voinee kirjoittaa hieman raportin tapaista, minä laitan tähän vain hajahuomioita.\nMinna Tuomiselta meni nilkka, ja ainakin sen perusteella mitä vierestä seurailin hoitotoimenpiteitä, taitaa olla aika pitkään kentiltä poissa .\nVaikka peli ei tänään ehkä kulkenutkaan ihan optimaalisesti, niin joukkueen itseluottamus tuntuu olevan ihan toisella tasolla kuin viime kaudella. Jutan kanssa olisin valmis tekemään vaikka viiden vuoden sopimuksen, vaikka en ole nähnytkään kuin vasta pari matsia. Uskon jo niiden perusteella vahvasti siihen, että kun hän saa homman toimimaan kunnolla, silloin HJK ottaa taas suvereenin ykköspaikan naisten liigassa.\n« Vastaus #1 : 22.05.10 - klo:19:01 »\n3 min Tuominen pelasti maaliviivalta varman maalin\n36 min Tuominen loukkaantui ja jätti kentän\nSaario on kyllä tasaisen hyvä joka pelissä, mutta ei hänelle voi koko duunia jättää. Kauden yllättäjä ehdottomasti (ei varmaan ole seuraavassa kokoonpanossa).\n« Vastaus #2 : 22.05.10 - klo:23:51 »\nLainaus käyttäjältä: Tilly - 22.05.10 - klo:19:01\nSaario tekee keskikentällä sitä duunia, mitä Heiska teki ennen (ja hyvin tekeekin!). Harmi ettei Heidistä ole nyt iloa loukkaantumisen myötä hyökkäyksessäkään.\nTuomisen varman maalin pelastuksesta maaliviivalta: Takatolpalle kimpoava pallo kulmapotkussa ja pelaaja tolpalla = kyllähän se pitää siivota pois. Minttu oli muuten varmaan joukkueen heikko lenkki kun pelkkä juokseminen kentällä ei riitä. Koko joukkue oli tänään jotenkin väsyneen oloinen ja Tapiolassa nähtyä vauhtia ja ryminää ei nähty ollenkaan. Anki palasi joukkueeseen mutta pelaamattomuus näkyi selvästi, kun pallo ei totellut millään. Sellainen huomio myös että Häkkisen avauspotkut on yllättävän heikkoja.\nOnneksi puolustus pitää. Viimekauden Åland olisi varmasti mättänyt maaleja mutta nyt saatiin sentän piste.\n« Vastaus #3 : 23.05.10 - klo:13:24 »\nEn tiedä olenko aivan liian ankara, mutta hirveää pitkien pallojen roiskimista peli oli pääosan aikaa molemmilta joukkueilta. No, ehkä se pelin laatu jatkossa paranee.\nJutta-show oli kieltämättä paitsi äänekäs, myös mielenkiintoinen seurattava.\n« Vastaus #4 : 31.05.10 - klo:15:12 »\nVieraspeli edessä huippukuntoista TiPS:a vastaan. Toivottavasti matka ei ole liian rasittava.\n« Vastaus #5 : 31.05.10 - klo:17:08 »\nTämä topic (ja alue) on lähes kuolemassa - kukaan ei noteerannut mitenkään vierasnollatasuria Kokkolassa... Sarjajumbo KPV siis piti pisteen lauantaina itsellään. Pitää näköjään olla hyvin kärsivällinen ja luottavainen tässä Jutan pitkän tähtäimen projektissa. Mutta uskon kyllä edelleen siihen, että jo viimeistään vuoden kuluttua HJK pelaa Suomen kauneinta ja myös parasta naisfutista.\n« Vastaus #6 : 31.05.10 - klo:21:46 »\nJos toi viime kotiottelu antoi viitteitä siitä, mihin tulevaisuudessa pyritään, en ihmettele yhtään, jos kukaan ei jaksa enää kirjoittaa. Kovin raskaita äänenpainoja nyt ei tänne viitsi laittaa.\nKorjattu: Eka sana\n« Viimeksi muokattu: 01.06.10 - klo:12:24 kirjoittanut Tilly »\n« Vastaus #7 : 01.06.10 - klo:10:02 »\nLainaus käyttäjältä: Tilly - 31.05.10 - klo:21:46\nJo toi viime kotiottelu antoi viitteitä siitä, mihin tulevaisuudessa pyritään, en ihmettele yhtään, jos kukaan ei jaksa enää kirjoittaa.\nKerro lisää? Eihän peli nyt niin kaunista ollut mutta on nähty paljon huonompaakin. Tänään Tikkurilasta pitäisi saada hyvä tulos mutta poissaoloja tuntuu olevan paljon eli ei tiedä millanen nippu sieltä kentälle juoksee.\n« Vastaus #8 : 01.06.10 - klo:21:29 »\nJoo, olipa taas katsomossa melkein kentällinen HJK-pelaajia, ainakin jos entisetkin lasketaan mukaan. Ainakin Tuominen, Mönkkönen, Laihanen, Lindström, entisiä klubilaisia ainakin (S.) Hyyrynen, Lindqvist, Hytti, Uusmalmi. Vartiaista ja Ihamäkeä en huomannut penkillä enkä penkillä. Uusia / nuoria naamoja oli kentällä kovasti, ainakin Emma Koivisto, Ella Rinta-Filppula ja Nora Heroum - ja Elina Syrjälänkin näin Klubin paidassa nyt ekaa kertaa. Mape ja Maiju olivat palanneet kentälle.\nPeli oli ihan selvä, Klubi voitti 0-4 ja olisi voinut tehdä muutaman enemmänkin. Mitenkähän ne maalintekijät menivätkään... 0-1 meni puolen tunnin kohdalla maalinedustahässäkässä tikkurilalaisilta omiin, puolustaja yritti purkaa pallon maalin yli muttei onnistunut. 0-2 teki vain pari minuuttia myöhemmin Koivisto. 0-3 tuli pilkulta vielä ennen taukoa: Tiina Saario osoitti suurta itsevarmuutta ottamalla vain parin askeleen vauhdin ja laittamalla pallon sisään. Ja 0-4:kin noin 20 minuuttia ennen loppua pilkulta, Sanna Porali.\nRuutu kunnostautui tänään yliampujana, ainakin kolme korkeaa kaukovetoa. Syrjälä oli kentän paras, hallitsi niin puolustus- kuin hyökkäyspäässäkin. Loistava nappaus Hongasta. Maiju oli totutun vikkelä, ehdottomasti hyvä juttu että on taas pelikunnossa.\nYksi kummallisuus nähtiin tulostaululla, josta kymmenisen minuuttia ennen loppua katosivat tiedot. Hetken päästä kuuluttaja kertoi, että joku oli vetänyt töpselin... Loppuminuuteilla saatiin tilanne taululle, mutta kello näytti 00:aa.\nÅland taapersi 2-0-tappion TPS:iä vastaan, joten Klubi nousi kakkoseksi tasoihin ÅU:n kanssa, 8 maalia paremmalla maalierolla. PK on ottelun vähemmän pelanneena kaksi pistettä edellä.\n« Vastaus #9 : 01.06.10 - klo:21:49 »\nMarkku kiteytti tuossa tärkeimät. Klubi olisi voinut tuplata saaliinsa jos olisi vähän tarkkuutta ollut viimeiselyssä. Hiukan outoa oli Saarion siirto oikeaan laitaan toiselle jaksolle kun hän oli siihen asti ollut Klubin pelin sielu keskellä. Puolustuksella ei ollut tänään hätäpäivää ja Häkkisellä tuskin yhtään kunnon torjuntatilannetta. Hyvä tulos vaikka tosiaan monta nuorta ja vähän kokemattomampaa pelaajaa oli kentällä.\n« Vastaus #10 : 01.06.10 - klo:23:34 »\nJoo, Saario jäi multa kehumatta. Varmaa ja vakuuttavaa peliä.\n« Vastaus #11 : 08.06.10 - klo:09:17 »\nJa naisten liigan pelaajathan valitsivat Saarion liigan toukokuun pelaajaksi!\nTänään olisi seuraava tilaisuus nähdä hänet ja muu sinivalkoinen joukkue tositoimissa: sarjajumbo (peräti kuuden joukkueen jaetulla jumbosijalla! Tosin noista kuudesta parhaana) TPS vieraissa Bolliksella. Nähtäisiinköhän Forza-yleisöennätys tänään, kun turkkulaiset murskataan? Viime vuonnahan tämä ottelu päättyi 31.5. pesäpalloakin isompiin numeroihin 13-0. Tekeekö Lila tänäänkin hattutempun?\nTPS:n edellisen kierroksen voitto Åland Unitedista oli pelkkä onnenkantamoinen .\n« Vastaus #12 : 08.06.10 - klo:11:28 »\nHs:ssa luki, että vastus on TiPS. minulle kävi samoin, allakassani lukee TPS, mutta luin sen tipsiksi. Valitettavasti en pääse, luokkakokous (50v. yo).\n« Vastaus #13 : 08.06.10 - klo:21:56 »\nEi ehkä se ottelu, mutta tänään näytti jo ehdottomasti siltä, mitä Jutan joukkueelta odotan. Todella nautittavan ja viihdyttävän näköistä peliä. Vastus nyt ei ollut hääppöinen - mahtoiko TPS:llä olla yhtään laukausta kohti maalia - mutta ei se vähennä sitä, miten upea Klubin esitys oli. Mieleen erityisesti jäivät Ankin komea 1-0-veto, Syrjälän ehkä vielä komeampi nousu vasemmasta laidasta ihan päätyrajan tuntumaan ja kovassa vauhdissa todella pienestä kulmasta tarkka sijoitus takatolpan kautta maaliin, sekä erityisesti tämän kauden suurlupaus Emma Koivisto kokonaisuudessaan. Hänestä kuullaan varmasti vielä, 1994 syntyneeksi tytöksi todella kypsä pelaaja. Antoi jo vähän osviittaa TiPS-matsissa, mutta parantaa ottelu ottelulta.\n« Vastaus #14 : 08.06.10 - klo:22:40 »\nJes, tältä sen pitää näyttää. Erittäin hyvä peli Klubilta, oikeestaan ketään erityisesti nostamatta mutta pakko sanoa, että Syrjälän maali oli mahtavan taistelun hieno palkinto.Koivistosta on tosiaan kasvamassa todella hyvä pelaaja,mutta minne on hävinnyt Lila Räihälä? Loukkaantunutko? Kaikenkaikkiaan hieno peli Klubilta ja ansaittu komea voitto.


Unelmia ruusuista: Luonto hiljenee\nLokakuu harppoo kohti loppupuoltaan vähenevän valon ja kylmenevien kelien keralla. Loistava ruska vaihtuu hiljaiseen harmauteen. Kesän vauhdikkuuden jälkeen tulee selvästi hiljaisempi energia elämään. Se hiipuu ja pysähtelee.\nRuskan kontrasteja menneiltä viikoilta. Takana metsävaahtera ja edessä\npurppuraheisiangervo 'Coppertina' (alias 'Mindia')\nTöissä olen ällistyttänyt itsenikin siitä, kuinka paljon kasvukautena on saatu aikaan tosi pienellä porukalla! Käsillä on viimeinen puistosaneeraus ja uudistus - tehtynä on kolme kokonaan uutta puistoa ja yksi täysremontti hyvin historialliseen puistoon. Onneksi pinta-alat ovat olleet aika pieniä per puisto. Kesällä kun tuntui, ettei millään pääse suunniteltuihin kohteisiin käsiksi, kun kaikki aika menee kasteluun ja ylläpitoon. Syksyllä ollaan sitten repäisty ihan kunnolla vauhtia.\nHuntukorpipaatsamaa (Rhamnus frangula) 'Fine Line' pääsi\njulkisiin istutuksiin myös. Tämä on tosi mielenkiintoinen pensas!\nOmassa puutarhassakin on ehtinyt nyt viikonloppuna vähän siivoilla. Maestro on ajellut keräävällä leikkurilla valtavat määrät lehtiä, jotka on kerätty katteeksi hyötymaalle, ja osa on kerätty ruusujen tyvimultauksen katteeksi. Minä en haravoi oikeastaan juuri yhtään, kun keräävä leikkuri hoitaa homman kätevästi.\nRieko on viettänyt maalaiselämää vapaana juosten ja merituulia haistellen.\nPerennamaita en siivoa oikeastaan ollenkaan syksyllä. Ei ne varret kauniita ole, mutta eiköhän lumi pian peitä maisemaa. Perennan lehdet ja varret suojaavat penkkiä, ja keväällä ne lähtevät tosi helposti haravalla tai taittelemalla käsin. Nyt siivotessa jotuuu leikkaamaan ihan oikeasti saksilla tai raivaussahalla/pensasleikkurilla. Tunnustan olevani laiska tässä kohdin.\nEilistä harmautta ja tihkusadetta.\nSyksyt on minulle lepäämisen aikaa. En mielestäni kärsi kaamosmasennuksesta, vaan syksy on toipumis- ja palautumisaikaa hektisestä kesästä. Silloin on lupa kääntyä sisäänpäin, nukkua ja huilata. Minua ei yhtään häiritse se, että näin on. Mielestäni se on ihan luonnollinen osa vuoden kiertoa, ja marraskuu menee huilatessa. Luonto laskeutuu talvilepoon - niin minäkin. Kuka sitä viitsii pimeässä ja kylmässä kummoisestikaan hihhuloida? Nautitaan vaan riittävästä hiilihydraattien määrästä, jotta rasvakerros kestää talven pakkaset...\nKuuraa tältä aamulta 'Playful Rokoko'n terälehdillä\nIloa ja valoa alkavaan viikkoosi! Kärsitkö kaamosmasennuksesta, vaiko vain talviunen tulosta?\nLähettänyt Tita klo 20.20\nPauliina / Kukka & kaali 20. lokakuuta 2019 klo 21.03\nOlet saaanut paljon aikaan! Odotan talvea, jotta voi hyvillä mielin keskittyä puuhiin sisällä.\nTita 21. lokakuuta 2019 klo 21.22\nSisäpuuhat on kesäajan lähinnä telakalla, joten talvi antaa aikaa hoitaa rästit näiltä osin pois. Tervetullutta, kun muutakaan ei voi :D\nSaila 21. lokakuuta 2019 klo 12.09\nUpea tuo Mindia! Hieno saavutus tuo puistojen edistyminen. Syksyllä saa todellakin paljon aikaan, kun aika ei mene kasteluun ja ruohonleikkuuseen, sama minimittakaavassa omalla pihalla. Se on ihan mahtavaa, ja siksi tykkään syksystä, myös nämä ruskavärit ovat huiput - ja esim. viimeiset ruusunkukat ruskan keskellä! Päivien lyheneminen vain harmittaa, ja talvisin ärsyttää aivan sikana se, että päivä on niin superlyhyt ja maakin jäässä, ei voi tehdä oikein mitään. Ehkä sitä ei kaamosmasennukseksi voi kutsua, ehkä kaamosärtymykseksi. Minä kun mieluiten kuopsuttelisin ja kaivelisin vuoden ympäri. Ja lumen kaivelu ei oikein hotsita.\nTita 21. lokakuuta 2019 klo 21.27\nArvostan myös Mindian kukintaa, kun tumman pensaan vaaleat kukinnot tekevät hienon kontrastin sävy sävyssä.\nMulla on jokin käsitämätön energialataus töissä. Valmista tulee ja tulokset nähdään keväällä sekä tulevissa vuosissa. Ehkä pakenen elämän rajallisuuden huolia rankkaan työn tekemiseen. No aina uuden istuttaminen on energistä ja paljon antavaa...\nAurinkokujalla 21. lokakuuta 2019 klo 15.28\nMinäkin jättäisin perennan varret ja lehdet kasvien talvisuojaksi, mutta kun mies on juuri vastakohta. Ja nyt kun selkä on niin kipeä, ettei voi mitään tehdä, on annettava miehen touhuta tavallaan.\nNuku sinä vaan talviunta, jos se on sinusta paras tapa elää tämän kauden yli. Jokainen tavallaan.\nTita 21. lokakuuta 2019 klo 21.28\nToipumisia selällesi - onneksi on mies joka auttaa vähintääkin omalla tavallaan :D\nEn ehdi vielä nukkumaan, mutta sekin vaihe tulee kunhan maa jäätyy. Paitsi koira taitaa kyllä kannustaa nastakengin lenkkeilemään :D\nBetween 21. lokakuuta 2019 klo 17.08\nHienoa, että kaupunki satsaa puutarhoihin. Siinä olisi esimerkkiä monille muille paikkakunnille. Kotkan puutarhat saivat kansainvälisen kunniamaininnan, josta kaupunkilaiset ovat varmasti nyt ylpeitä, vaikka aikanaan vastustivat rahantuhlausta puistoihin.\nAiemmin en ole tykännyt syksystä, mutta nyt koen sen tarpeellisena levähdys- ja lataushetkenä. Jaksaisikohan sitä ympäri vuoden samalla tahdilla, mitä yleensä kasvukauden touhuaa. Pikemminkin helmi-maaliskuussa alkaa tulla väsähdys talveen, kun innostus uuteen kevääseen on jo mielessä vahvana.\nPuutarha-asioissa laiskuus on tervetullutta. Oma perfektionismi ärsyttää, kun aina pitäisi olla putsaamassa paikkoja. Siinäkin mielessä on hyvä, että päivä lyhenee. Eipä näe kuolleita perennanvarsia, jotka työllä ja tuskalla on saanut jätettyä penkkeihin.\nPitkiä talviunia sinulle, kunhan työsi antaa siihen luvan.\nTita 21. lokakuuta 2019 klo 21.32\nArgh... olen käynyt Kotkan puistot läpi ihan henkilökohtaisen kaupunkioppaan opastamana. Täytyy todeta, että Merenrantakaupunki on valovuosien päässä siitä mitä Kotkassa on saatu aikaiseksi. Mutta pitää olla esikuvia, joiden inspiraatiossa voi yrittää parhaansa. Edes pienessä mittakaavassa.\nMyöhäinen syksy ja talvi on levähdysaikaa. Silloinkin kerätään ideoita ja suunnitellaan tulevia silleen laiskan letkein ajatuksen kääntein.\nTyön puolesta mennään täysillä, mutta vapaa-ajalla voidaan nuokkua sitä talviunta. Koira kyllä huolehtii emännän lenkeille, mutta jäähän siitä vielä rutkasti aikaa joutokäynnillekin, kun puutarha on lumen alla.\nMinna / Hiidenkiven puutarhassa 21. lokakuuta 2019 klo 20.44\nTehän olette ahkeroineet ihan kunnolla siellä! Keräävä leikkuri on kätevä apu lehtienkin keruussa. Meidän pihalle ei oikein puunlehtiä edes tule, mutta yhdelle naapureistamme sitäkin enemmän. Meillä onkin hyvä työnjako: he haravoivat pihansa ja tuovat lehdet meidän tontin laitaan, mistä minä saan kärrätä ne omiin kukkapenkkeihini katteeksi. Kai tässä on jo höperön maineen saanut, mutta väliäkö tuolla :D Perennanvarretkin jätän kaikki siivoamatta, sinne ne talvella suunnilleen maatuvat. Ja mitkä eivät maadu, niin ne on helppo kuivina silputa kukkapenkkeihin keväällä.\nMinä en jäisi kaipaamaan loka-marraskuuta, vaikka ne tipahtaisivat kerralla pois kalentereista. Tänä syksynä on ollut muutenkin niin kylmää ja aikaiset hallayöt tuhosivat puolet puutarhan loistosta, että jo nyt on tullut totaalinen kyllästyminen koko syksyyn. Pimeys on ihan pahinta. Päivä kerrallaan koitan rämpiä siihen asti, että lumi valaisee tienoot. Onneksi töissä menee osa viikosta joutuisasti, niin ei tarvitse joka hetki tuijotella omista ikkunoista kuraloskaa. Leppoisaa viikkoa!\nTita 21. lokakuuta 2019 klo 21.35\nMoni puutarhahullu on pikkuhöpsön maineessa. Meilläpäin tämän maineen saa kirkkaasti ihan vain kateviljelemällä :D\nLokakuun menee meillä lempeiden syksyjen maassa ihan keveästi, mutta marraskuu alkaa jo kovin tökkiä. Päivät lyhenevät niin rivakasti, että valoisan aika on kiitävä hetki kahden hämärän välissä. Siksi lumi on toivottu asia, kun se valaisee maisemat.\nSuviKoo 21. lokakuuta 2019 klo 21.29\nSyksyinen luonto onkin kaunista katseltavaa.\nSyksyn loiste on hetken highlight ennen hyytymistä pimeään :D\nKruunuvuokko 21. lokakuuta 2019 klo 22.31\nOnneksi meillä on syksy ja talvi. Kukapa nyt jaksaisi uurastaa puutarhassa ihan ympäri vuoden.\nTita 22. lokakuuta 2019 klo 19.16\nJust näin minäkin ajattelen. Yleensä maan jäätymisen otan vastaan ylettömällä kiitollisuudella. Loppuu se maan rappaaminen viimeinkin!\npuutarhurintytär 21. lokakuuta 2019 klo 22.36\nRuskan kontrastit ja kuuraiset ruusut niistä minä nautin sinun kuvia katsellessa. Nyt jo talven kauneus mielessä pimeyttä kohden kuljemme. Hyvää syksyn jatkoa sinulle!\nTita 22. lokakuuta 2019 klo 19.17\nKuuraiset kasvit ovat niin kovin herkkiä ja kauniita! Pimeyttä tosiaan riittää, joten toivotaan sitä ensilunta!\nPirjo 22. lokakuuta 2019 klo 10.18\nMinullakin on samanlainen laiskuus noissa perennapenkeissä. Keväällä sitä pois kerättävää on vähempi kun osa lehdistä ehtii maatua. Nyt jos siivoan on ongelmana myös kaiken sen moskan ja perennanvarsien sijoittaminen. Ei mahdu kaikkea kompostoimaankaan, kun se on niin pitkäpiimäistä touhua se kompostointi ;)\nTita 22. lokakuuta 2019 klo 19.18\nLaiskuus on ihan ansiokas lahja :D Keväällä sama materiaali menee heti reilusti pienempään tilaan, kun maatuminen on jo ehtinyt alkaa pintakompostoitumisella.\nHirnakka 22. lokakuuta 2019 klo 16.57\nPitääpä tehdä taas ensi keväänä tutustumisretki merenrantakaupunkiin ja syynätä puistot, tuutko oppaksi? Huntukorpipaatsama on hieno, löytyykö Särkältä?\nViheliäisen marraskuun saisi minunkin puolestani pikakelata. Ryhdyin sangen vaatimattomaan remonttipuuhaan itsekseni kun ei täällä hommat muuten etene, päätin maalata viimeiset neljä vanhaa täyspuista sisäovea. Maalia kuluu kamalasti, vanha puu on janoinen!\nTita 22. lokakuuta 2019 klo 19.20\nIlman muuta tehdään kunnon opastettu kierros. Huntukorpipaatsamaa saa myös ensi keväänä Särkältä. Varmistin asian, kun pitää istuttaa niitä lisää. Kivan kompakti koko ja ryhtevä olemus viehättää.\nIloa sutimiseen - lopputulos aina kiittää tekijäänsä.\nNavettapiika 22. lokakuuta 2019 klo 21.09\nKuinkahan montaa sorttia nuata purppuraheisiangervoja oikee o, ku tämän tästä tuloo joku uus etehe. Mummiälestä ne kyllä näyttäävät kaikki samoolta :D Syksyn ruskafärit o hianoja, mutta muuta positiivista syksys ei sitte ookkaa. On nii märkää ja pimiää. Kylymähänkää ei oo viälä keriinny tottua. Talaviunilla torkun pitkät tovit, mutta ensin pitää siivota ja pestä klasikki, neku jäi keväällä pesemätä.\nOn tainnu Raahes olla oikee kunnon kasvojenkohotus.\nTita 23. lokakuuta 2019 klo 22.30\nOn niissä purppuraheisiangervoissa eroa kasvutavoissa ja lehtimuodoissa :D Ja ruska on se positiivisin asia syksyssä minustakin. Märkä, kylmä ja pimeä ei ole suosikeitani\nRaahen kasvojen kohotus on pahasti vaiheessa. Istutetut puut alkavat näyttää kokoa ja luonnettaan noin 15 vuoden päästä. Uusina lajeina on mm. kirjometsävaahtera, tuurenpihlaja, taatanpihlaja, suomenpihlaja, surukuusi, tammi, pilaritervaleppä, rungolliset syreenit - ja unelmissa heti monta jännää sorttia lisempää. Puskia on istutettu monenlaisia - ja niitä ruusuja!\nUlla 23. lokakuuta 2019 klo 18.25\nOotta työ ahkeroinu ja ois mukava käyvä siellä Raahessa Särkällä, ja samalla katsastoo noita puutarhoja. Kyllä nyt alakaa jo sisähommat kiehtuu ja kästyötkin vuotteloo. Tännään lopetin kukkasipulien istutuksen ja vielä on kasvihuoneen tyhjennys ja joitakin kukkien varsia raivailen pois.\nMeillä on tuossa mehtäalalla korpipaatsamoo ihan luonnostaan ja rupes himottamaan tuo huntukorpipaatsama! Kyllä sopis vielä sekin siihen!\nTita 23. lokakuuta 2019 klo 22.33\nSärkän taimisto on ehdottomasti elämyskohde! Mulla on vielä tulpaanit (kaksi pientä pussukkaa vain...) istuttamatta.\nHuntukorpipaatsamaan on ainakin paria sorttia tarjolla. Toinen on leveämpikasvuinen 'Asplenifolia' ja tämä pilarimallinen on 'Fine Line'. Molemmat löytyvät tältä tontilta täysin kestävinä. 'Fine Line' meni kaupunki-istutuksiinkin jatkoon, koska sen kasvutapa on tosi puhuttelevan jämäkkä pilari.\nRitavuoren juurella 26. lokakuuta 2019 klo 1.00\nHienoa että työsi ovat edenneet! Näinkin jutun Leilan sivuilta.\nTurhauttavaa kun työaikaa menee kasteluun.\nAika on joka asialle, myös levolle.\nHaravointia ja siistimistä harrastan syksyllä, tulee samalla tehtyä aamulenkki pihalla koirien kanssa.\nTita 26. lokakuuta 2019 klo 19.18\nHitaasti pienellä porukalla, mutta nurkka kerrallaan valloitetaan uudistuksilla tätä kaupunkia.\nKastelujärjestelmistä haaveilen helpottamaan tuota ikuista kastelurumbaa! Kattamalla saa haihdunnan kuriin, mutta kesistä on tullut tosi kuivia. Nyt on kolmas kuiva kesä peräkkäin. Sitä edeltävä olikin sitten ihan sadekesä. Sellaista keskivertokesää ei ole nähty aikoihin.


Mitä siellä maakuntauudistuksen vamistelussa oikein tapahtuu?\nmaakuntauudistuksen (mukana niin sosiaali- ja terveyspavelut kuin muutkin palvelut) valmistelu on alkusyksyn asioiden valmistelua, mutta loka-marraskuusta voit nähdä valmistelijoita maakunnan eri tilaisuuksissa jokaisessa kunnassa.Valtakunnallisesti asioita on vieläkin työpöydällä, mutta valmistelemme luonnoksia, joita täsmennetään valinnanvapauslain sekä kasvupalvelujen lakiluonnosten julkistamisen jälkeen loka-marraskuussa.\non puhuttu viime vuosina kaksoiskuntalaisuudesta, jonka mukaan voisi olla jatkuvasti asukkaana kahdessa eri kunnassa ja verotulot voisi jakaa esimerkiksi oleskelun mukaan kuntien kesken.\nMökkeily, etätyö tai työ toisella paikkakunnalla voisi hyödyttää muita kuin vakinaisen kodin paikkakuntia, joka nyt saa verotulot suoraan. Mahtava idea, mutta toteutuksessa on vielä paljon selvitettävää ja siksi siihen onkin asetettu oma valtakunnallinen selvitysryhmänsä. Kaksoiskuntalaiset varmasti haluaisivat verohyödyn jakautuvan paikkakuntien välillä, koska he ovat molemmissa kuin kotonaan. Nykyään tällainen kaksoiselämä kestää päivänvalon, kirjoittaa muutosjohtaja Aija Tuimala Uusinajattelijat blogissa.\nPoliittinen ohjausryhmä aloitti elokuussa\nmaakuntauudistuksen ohjausryhmä aloitti työskentelynsä 17.8.2017. Ohjausryhmä valitsi puheenjohtajakseen Marja-Liisa Vesterisen ja varapuheenjohtajaksi Jukka Kopran. Puheenjohtajat osallistuvat myös viranhaltijavalmistelutoimielimen (VATE) työskentelyyn.\nOhjausryhmä koostuu Eksoten ja Etelä-Karjalan liiton hallituksen puheenjohtajista sekä maakuntapäätöksenteossa edustettujen puolueiden edustajista. Ohjausryhmän tehtävänä on ohjata ja seurata viranhaltijoiden valmistelua, jotta maakunnan poliittiset linjaukset huomioidaan jo valmistelussa. Tämä edistää päätöksentekoa ja toimintaa tulevan maakuntahallinnon käynnistymisvaiheessa.\nLue lisää ohjausryhmän koostumuksesta\nEtelä-Karjalan maakunnan valmisteluryhmä kokoontuu säännöllisesti\nmaakuntauudistuksen valmisteluryhmä kokoonttuu syksyn aikana joka toinen viikko. 7.9.2017 kokoukseessa ryhmä keskusteli maan hallituksen budjettiriihen päätöksestä maakuntauudistuksen rahoituksen turvaamisesta. Tarkka rahanjaon linjaus maakuntien välillä vielä puuttuu, mutta rahoitus näyttäisi kokonaisuutena jatkuvan ensi vuonna tämän vuoden syksyn tasolla. Se riittää ja turvaa työn jatkumisen keskeytyksettä myös Etelä-Karjalassa.\nValmisteluryhmän kokouspöytäkirjat ovat nähtävillä netissä.\nLue lisää 7.9.kokouksesta\nValtioneuvoston tiedote rahoituksesta\nLisätietoa asukkaille maakuntauudistuksesta Eksote & maakuntauudistus lehdessä\nalkaen maakuntauudistuksen valmistelussa lisätään suoraan kansalaisille kohdistuvaa viestintää. Etelä-Karjalassa jaetaan lokakuussa kaikkiin talouksiin vuosittainen Eksoten julkaisu. Sen yhteyteen on tänä vuonna lisätty maakuntauudistusta koskeva liite.\nLoppusyksystä järjestetään kaikissa kunnissa asukastilaisuuksia, joissa maakunnan asukkaat pääsevät halutessaan kyselemään uudistuksesta. Ensimmäiset tilaisuudet järjestetään jo lokakuussa. Kuntaturneesta ilmoitetaan maakunnan tapahtumakalenterissa ja lehdessä.\npäätti 31.8.2017 perustaa SoteDigi Oy:n. Se kehittää uusia kansallisia sosiaali- ja terveydenhuollon digitaalisia ratkaisuja. Digitalisaatiolla tuetaan sosiaali- ja terveydenhuollon toiminnan muutosta ja palvelujen tuottavuuden ja kustannustehokkuuden parantamista.\nSoteDigi-yhtiön palveluilla luodaan edellytyksiä näiden muutosten aikaansaamiseksi.Yhtiön toiminnan painopisteenä on asiakkaiden tarpeista ja kansallisesta ohjauksesta lähtevien sote-toimialan kehittämishankkeiden ja hankintojen toteuttaminen sekä kehitystyön tuloksena syntyneiden digitaalisten sote-palvelujen järjestäminen asiakkaille. SoteDigi-yhtiö toimii tiiviissä yhteistyössä tulevien maakuntien ja muiden toimijoiden kanssa.\nEtelä-Karjalan maakuntasivu eKarjala.fi uudistuu\neKarjala.fi etusivua muokataan parhaillaan maakuntauudistuksen valmisteluun liittyen. Uusittava sivusto avautuu ensi viikolla. Portaalin etusivulle saadaan linkit kaikkien niiden organisaatioiden sivuille, joiden palveluita siirtyy Etelä-Karjalan rakenteilla olevaan maakuntaan.\neKarjala-portaalin etusivulta löytyy myös linkki, joka johtaa Etelä-Karjalan maakuntauudistuksen valmistelun sivuille. Myös nämä maakuntauudistuksen valmistelun sivut uusitaan. Aiemmat maakuntauudistus (Itsehallintoalue)-sivut säilyvät arkistossa.\nArkistoitu sisältö löytyy uusien sivujen kautta.\nLoppuvuoden aikana aloitetaan varsinainen uuden maakunnan sivujen suunnittelu kunhan kaikki valtakunnalliset linjaukset saadaan varmistettua.\nVimana Oy:n palvelutarjonnan mahdollistava suunnittelu on käynnistymässä. ICT-palvelukeskuksen tarkoituksena on tuottaa ja tarjota maakunnille asiantuntija- ja kehityspalveluita sekä hankkia markkinoilta ja yhteistyökumppaneiltaan tarvittavia ohjelmistoja ja muita ratkaisuja.\nLisätietoja Etelä-Karjalan maakuntauudistuksesta:\nMikäi et jatkossa halua saada uutiskirjettä, voit peruuttaa tilauksen täältä


Mukana menossa – Reventeenvuoren syystalkoot – Adventure Partners\n25 lokakuun, 2010\t Uncategorized\nJa sehän lauloi. Reventeen talkkari Guido Antonio (Toni Fohlin) piti paikalla viettämäni viiden tunnin aikana yhden kolmen ja puolen minuutin mittaisen tauon. Senkin lähinnä tuumaillakseen puun kaatosuuntaa. Eihän siinä auttanut kuin ottaa härkää sarvista. Pölli olalle ja risuja kainaloon, vain kaukaisesti terveellisiä työtapoja muistellen. Tavoitteena oli saada pieni tuulenvire ja aamuauringon kalliota kuivattavat säteet kallion tien puoleiseen päätyyn – Koulusektorille.


Precious (2009) - Arvostelut - Leffatykki\nPrecious arvosana 3,61\nKuudella Oscar-ehdokkuudella huomioitu ja kaksi Oscaria (sovitettu käsikirjoitus, naissivuosa) voittanut kouraiseva draama 16-vuotiaan Precious-tytön (Gabourey Sibide) koettelemusten täyttämästä elämästä vuoden 1987 New Yorkissa. Kovia kokenut tyttö saa tuekseen opettajansa Rainin (Paula Patton) ja sosiaalityöntekijä Weissin (Mariah Carey), jotka jaksavat uskoa Preciousin mahdollisuuksiin. Keskeisessä sivuroolissa nähdään rock-tähti Lenny Kravitz.\nLeffatykin 909. paras elokuva.\nVäärä ihonväri, sukupuoli ja ruumiinrakenne - heikot eväät matkalle amerikkalaiseen unelmaan\nSapphire-nimimerkin taakse piiloutuvan kirjailijan tarinaan pohjautuva Precious on niittänyt mainetta jo lukuisilla filmifestareilla ja voittanut mm. Sundancen pääpalkinnon. Osa ennakkohypestä toki johtunee Amerikassa vaikutusvaltaisen Oprahin tuesta mutta onneksi Precious täyttää myös elokuvalliset odotukset.\nPreciousin aineksista saisi kasaan mukiinmenevän kassamagneetin teineille mutta onneksi Lee Daniels ei ole tyytynyt kiiltokuvakompromisseihin. Rankka tarina kertoo ylipainoisesta työttömän äitinsä luona asuvasta tytöstä joka odottaa jo toista lastaan vaikka on vielä koulussa. Jos vielä ei masenna tarpeeksi lisätään yhtälöön vielä vähemmistöön kuuluminen, oppimisvaikeudet ja lapsen isän henkilöllisyyden mukanaan tuomat ongelmat. Päivät Precious kuluttaa haaveillen laulajan ja näyttelijättären urista mutta kun hänet siiretään erityiskouluun alkaa hänen elämästään löytyä myös kauniita asioita vaikka äiti haluaisikin hänen menevän suosiolla sossun luukulle.\nIhmissuhdedraama on kuitenkin harvoin hyvä jos näyttelijät eivät osaa kantaa tarinaa tunteella läpi. Preciousin castingvalinnat ovat kuitenkin osuneet nappiin ja oikeastaan kaikki päärooleissa olevat tekevät loistavat suoritukset. Gabourey Sidibe tekee varmaan parhaan näyttelijädebyytin vuosiin vaikka rooli onkin alunperin tainnut tulla suuremmaksi osaksi ulkonäköseikkojen (miten nyt kauniisti sanoisi että lihavuuden) kuin näyttelijänlahjojen vuoksi. Äitiä esittävä Mo'Niquekin on vanginnut täysin sekopäisten lähiöäitien syvimmän olemuksen, Paula Patton on löytänyt sisäisen opettajatteransa ja jopa ennakkoon epäilyttänyt Mariah Carey onnistuu tekemään vakuuttavan roolin sosiaaliviranomaisena. Näin vahva näyttely korvaa muutamat tarinan puutteet täysin.\nElokuvan juoni kulkee osittain ennalta-arvattavia polkuja mutta juuri oikeista paikoista löytyy myös yllättäviä käänteitä. Muutaman kerran sydäntäsärkevää realismia rikotaan myös lyhyillä musikaalisilla haaveilujaksoilla jotka tuntuvat melko irrallisilta mutta niinhän oikeatkin haaveet ovat usein todellisuudesta irrallisia. Precious on erittäin kaunis draama kaikille avoinmielisille jolta uskaltaa odottaa kriittikkojen palkintojen lisäksi myös suuremman yleisön suosiota kunhan se pääsee laajempaan teatterilevitykseen asti.\nYliarvostettu draamaelokuva aliarvostetusta aiheesta.\nAhdistusta ja toivoa ripotellaan vuorotellen sopivalla syvyydellä\nPaavo R 09.05.2010\nMariah Carey tahtoo ohjata oman elokuvan\nAmerikkalaislaulaja Mariah Carey on ilmoittanut Twitterissä tekevänsä uutta elokuvaa. Pop-laulajan ilmoitus saattaa nostaa karvat pystyyn, sillä Careyn kuului... Lue loput\nR. Isoviita 31.07.2015 klo 06:17\nHuippunäytelijöiden leffa erikoisen kiistan uhrina\nHollywoodin ihmemaailmassa ovat mustat pilvet nousseet taivaalle - ainakin The Butler -elokuvan tekijöille. Merkittäviä näyttelijöitä (mm. Forest Whitaker, Ala... Lue loput\nZ.E 04.07.2013 klo 01:08\n13.03.16 klo 07:39\nAiheen huomioon ottaen voisi sanoa, raivostuttavan hyvä leffa. Kannattaa katsoa.\n07.03.16 klo 16:20\nEi mikään hyvän mielen leffa. Aihe on todella rankka, eikä mitään kaunistella - kuten ei pitäisikään. Toki muutamia... Lue loput\n04.11.15 klo 09:54\nMonellakin tapaa poikkeuksellinen amerikkalainen elokuva. Precious on hyvin näytelty ja realistisesti kuvattu draama. Äärimmäisen rankka mut... Lue loput\n04.02.15 klo 11:37\nYllätyin positiivisesti. Hitusen ennalta-arvattava juoni ei haittaa, mainiot näyttelijät korvaavat tätä pienehköä puutetta. T... Lue loput\nHetos 13.03.2012 19:55\nPaavo R 09.05.2010 20:54\nDickey 26.03.2013 Lähde


Uudelleenmarkkinointi sähköpostilistoille Google AdWordsissa – Valve\nGooglen lanseeraama mainostyökalu AdWordsin Customer Match menee suoraan inbound-ajattelun ytimeen. Sitä voi soveltaa hyvin niin ostopäätöstä harkitsevan segmentin kuin lisätietoa kaipaavan jo olemassa olevan asiakkaan palvelemiseen\nLoppuvuodesta 2015 Google lanseerasi AdWordsiin Asiakaskohdistus -ominaisuuden (Customer Match). Tämä tarkoittaa mahdollisuutta kohdistaa mainontaa sähköpostin perusteella Google-haussa, YouTubessa ja Gmailissa; eli käytännössä uudelleenmarkkinointia sähköpostilistoille.\nAsiakaskohdistuksella mainokset näkyvät (käyttäjän ollessa kirjautuneena) samaan tapaan kuin muutkin mainokset kyseisissä kanavissa: Google-haun hakutuloksena, YouTubessa videoehdotuksina ja In-Stream -mainoksina sekä Gmailissa tarjoukset-välilehdellä sähköpostiviestin kaltaisena mainoksena. Google Display Networkiin asiakaskohdistus -ominaisuutta ei ainakaan vielä ole otettu käyttöön. Todennäköisesti johtuen siitä että suuri osa sivustoista on kolmannen osapuolen omistuksessa, mutta joka tapauksessa, kaksi suurinta hakukonetta ovat jo hallussa. Mitenkään väheksymättä Gmail-näkyvyyttä; pidemmällä aikavälillä näemme miten Gmailin -tarjoukset välilehden sponsoroitu mainospaikka toimii. (vs. sähköpostimarkkinointi)\nCustomer Matchin käyttöönotto tapahtuu luomalla Google AdWordsissa Jaettuun kirjastoon asiakassähköposteista uudelleenmarkkinointiluettelo.\nKäytännössä sähköpostiosoitteet tulee olla listattuna csv-muodossa ja kerätty Googlen käytäntöjen mukaisesti. Uudelleenmarkkinointiluetteloa luodessa pitää lisäksi syöttää AdWordsiin sähköpostin käytöstäpoistolinkki. Huomionarvoista on se, että yksityisyyden suojaan vedoten Google vaatii että asiakaslistassa on 1000 aktiivista sähköpostiosoitetta ennen kuin kampanjat aktivoituvat. Näin ollen ihan marginaalista ja täsmäkohdistettua mainontaa muutamalle sähköpostiosoitteellle ei ole mahdollista tehdä.\nMätsääkö AdWordsin Customer Match oikeasti?\nKuten aiemmin mainittu, asiakaskohdistuksessa kohdeyleisön pitää olla kirjautuneena Gmailiin, Google -hakuun tai YouTubeen. Ollaanko näihin kirjautuneina?\nJos mietitään pelkästään mobiliikäyttöä – markkinoita käyttäjämäärällisesti johtava Android -käyttöjärjestelmä jo lähtökohtaisesti vaatii sisäänkirjautumisen Google-tilillä, jotta puhelinta voi ylipäätään käyttää. Tähän lisättäköön vielä sellainen fakta että yli puolet Google-hauista on mobiilihakuja.\nEi ole siis ihme että Customer Matchia käsittelevässä Wordstreamin blogissa “New AdWords Customer Match Beats Out Facebook Custom Audience Match Rate” esitetyn vertailun perusteella asiakaskohdistus löytääkin Google-tuotteiden käyttäjät paremmalla prosentilla kuin kilpailevat Facebook ja Twitter omien palveluidensa käyttäjät vastaavilla työkaluilla.\nTämän yhdellä maililistalla tehdyn vertailun tulos ei tietenkään sulje pois mitään kanavavaihtoehtoa, koska on selvää että esim. työmaililla ollaan tavoitettavissa tiettynä segmenttinä ja henkilökohtaisella maililla Facebookissa eri segmenttinä, joten toki useampaa kanavaa kannattaa käyttää tilanteesta riippuen.\nMainostyökaluna AdWordsin Customer Match menee suoraan Inbound -ajattelun ytimeen. Sitä voi soveltaa hyvin niin ostopäätöstä harkitsevan segmentin kuin lisätietoa kaipaavan jo olemassa olevan asiakkaan palvelemiseen. Jos esimerkiksi palveluusi liittyvän oppaan sivustoltasi ladannut henkilö hakee myöhemmin Google-hausta tuohon palveluun liittyvää lisäinfoa, voi asiakaskohdistuksella budjetoida tälle hakijalle korkeammin ja päästä näyttämään juuri aiheeseen liittyvän ja henkilön sen hetkistä kiinnostustasoa vastaavan mainossisällön.\nNäin asiakasta palvellaan relevantilla sisällöllä ja häntä ohjataan eteenpäin ostopolulla. YouTuben puolella mahdollisuudet kehittää Inbound-strategioita ja sisältöratkaisuja pohjautuen tähän ominaisuuteen ovat rajattomat; vielä kun yhdistää Asiakaskohdistuksen YouTuben uudelleenmarkkinointilistoihin saa kampanjoista rakennettua linkittyviä sisältökokonaisuuksia todella kohdennetusti.\nPoikkeuksellisena aikana korostuu ihmisen tarve tehdä hyvää – mitä organisaatiot voivat tästä oppia?\n7 tutustumisen arvoista markkinointiautomaatiojärjestelmää


Mr Green nettikasino kokemuksia vuonna 2021 - Casino Netissä\nJuuri nyt Suomen suosituin online-casino on Mr Green Casino. Kaksi Betssonin perustajaa, Fredrik Sidfalk ja Henrik Bergquist ovat perustaneet myös Mr Greenin, joka on tyyliltään uuden sukupolven netticasino.\nMr Green Casino on kehitetty hiukan erityisellä tavalla jossa suunnataan huomio pelaajien inhimilliseen puoleen ja yritetään antaa todella hyvä casinoelämys. Mielestäni tässä on onnistuttu oikein hyvin, tuntuu melkein siltä kuin oltaisiin Las Vegasissa oikealla casinolla. Pelien valikoima kasvaa koko ajan ja nyt alkaa olla hyvä valikoima jopa nirsollekin uhkapelaajalle.\nKaikkea löytyy tavallisista pöytäpeleistä, kuten Ranskalainen ruletti ja Black Jack, videopokeriin ja vähän erikoisempiin pelikoneisiin ja bandiitteihin, kuten Hillbilly Haven ja Haunted Mansion.\nVoidaanpa hiukan ihmetellä, että miksi online-casino nimetään Mr Greeniksi? Nimi perustuu sille, että casinolla voi asettaa omat rajansa sille kuinka paljon haluaa pelata. Voit asettaa esim. että saat enimmillään pelata €200 ja tätä kutsutaan ”reiluksi peliksi”, jota yhä useammat peliyritykset käyttävät.\nMr Green tarjoaa 200 € ensitalletusbonusta, josta voit lukea enemmän heidän sivullaan. Tämän voi nostaa aika helposti, mutta lue ensin sopimusehdot ennenkuin aloitat, jotta tiedät mitä säännöt vaativat.\nSaat 20 ilmaiskierrosta kun rekisteröidyt asiakkaaksi ja tämän lisäksi saat bonusta 100% ylös €200 asti. Koska tämä on täysin riskitöntä, se voi olla hauskaa monille jotka haluavat kokeilla mutta eivät ole koskaan uskaltaneet. Tällä tavoin saa pienen ilmaismahdollisuuden tulla miljonääriksi ja tuntea jännitystä. Ottaakseen tämän bonuksen täytyy vain perustaa uusi käyttäjätili, eikä tarvita Mr Green kampanjakoodia vaan vain rekisteröidä tämän linkin kautta.\nRahantalletukset ja -nostot toimivat sujuvasti Mister Green casinolla. Kaikki yleisimmät maksumenetelmät toimivat täydellisesti, kuten VISA ja MasterCard sekä jopa Neteller ja Moneybookers.\nTarvitseeko voitot verottaa?\nMr Greenin pääkonttori sijaitsee Maltalla (EU) ja jopa maan pelilisenssi. Tämä tarkoittaa että kaikki voitot ovat verottomia.\nMikä on takaisinmaksuprosentti pelaajille?\nKeskiarvo takaisinmaksuprosentilla on kokonaiset 97% mikä on laskettavissa melko korkeaksi.\nMr Green on suomalainen suomalaisille. Eli tuki löytyy myös suomeksi. Kun testasimme tukea hiukan keksityillä kysymyksillä saimme hyvin ystävällistä kohtelua ja vastaukset niihin kaikkiin.\nOn hienoa pelata puhdaslinjaisella casinolla jossa ei ole tyrkyllä sekavaa kirjoa kaikentyyppisiä pelejä. Meille suomalaisille pelaajille Mr Green Casino on jotain enemmän. Tuntuu hyvältä että voi pelata suomeksi ja saada myös käyttäjätuen omalla kielellä. Me CasinoNetissa.com issa todellakin suosittelemme käyntiä casinolla, jos ette ole vielä kokeilleet sitä. Jos tunnet epävarmuutta, voit koettaa ilmaisbonusta ensin ja tunnustella järjestelmiä. Tässä voit lukea enemmän Mr Green bonuksesta. Katso myös filmi jossa kerrotaan casinon alkuajoista ja siitä, mitä taustalinjoja Mr Greeniin on suunniteltu. On melko kiinnostavaa kuulla sellaisten henkilöiden kuten Mikael Pawlon, Fredrik Sidfalkin ja Henrik Bergquistin kertovan innostuksestaan pelaamiseen.


Arvio: Kirsti Kasnio – muodin arkkitehti - Artefacta\nKuukauden esineet -arkisto\nArvio: Kirsti Kasnio – muodin arkkitehti\nRitva Koskennurmi-Sivosen tutkimus arkkitehti, lavastaja-puvustaja, muotisuunnittelija Kirsti Kasniosta on kiinnostava lisä suomalaisista muotisuunnittelijoista kertovien tutkimusten joukossa.\nRitva Koskennurmi-Sivonen: Kirsti Kasnio – muodin arkkitehti. Tekstiilikulttuuriseuran julkaisuja 7. Helsinki: Tekstiilikulttuuriseura, 2015. Saatavissa: https://helda.helsinki.fi/handle/10138/158206\nSelkeästi ja mehevästi kirjoitettu teksti täydentyy huomattavalla määrällä ennen julkaisemattomia kuvia sekä Kasnion itse valitsemia tuotekuvia. Koska Koskennurmi-Sivonen on tutkinut aluetta paljon, on tekstiin saatu syvyyttä ja vertailukohtia.\nTeos on olennainen osa suomalaista muodin tutkimuksen ja muodin kokonaiskuvaa, joka on alkanut hahmottua monista Koskennurmi-Sivosen kirjoittamista ja ohjaamista tutkimuksista. Vaikka teksti on julkaistu Tekstiilikulttuuriseuran julkaisuja -sarjassa, löytyy julkaisu Helsingin yliopiston digitaalisesta arkistosta, Heldasta. Tekstiilikulttuuriseuran julkaisu on myös Koskennurmi-Sivosen toimittama Johdatuksia pukeutumisen tutkimukseen (2012).\nKoskennurmi-Sivonen tutustui Kasnioon vuosituhannen vaihteessa muodin historian kursseilla Taideteollisessa korkeakoulussa. Opiskelijaksi jo iäkäs Kasnio (60 v.) oli Koskennurmi-Sivosen vetämien kurssien vakio: hän osallistui kursseille kaksi kertaa ensin opiskelijana ja uudelleen valmistuttuaan. Erityisesti pliseerauksesta kiinnostunut, keskusteleva ja tarkkaavainen Kasnio herätti tutkija-luennoitsijan mielenkiinnon. Kiinnostus Kasnion erikoiseen uraan ja hänen tapaansa luoda pukuja heräsi vähitellen satunnaisten tapaamisten myötä. Erityisesti muodin ja arkkitehtuurin yhteys kiinnosti molempia. Tutkimuksen kuluessa sattuu joskus ikäviäkin tapahtumia. Koskennurmi-Sivonen kirjoittaa:\n”Ajan muuttuminen historiaksi tuli kuitenkin aivan erityisellä tavalla eteeni, kun kuulin Kirsti Kasnion kuolemasta keväällä 2014 ja teksti piti muuttaa menneeseen aikamuotoon. Olin aloittanut elävän nykysuunnittelijan työn tutkijana, jolla oli vain lievä intressi hänen menneisyyteensä arkkitehdin ammatin osalta.”\nKoskennurmi-Sivonen esittelee tutkimuksessaan ensin Kasnion poikkeuksellista tietä muodin suunnittelun pariin ja tuo samalla esille joukon muita suunnittelijoita. Tekstin rakenne etenee temaattisesti ja teemojen sisällä tarkasti kronologiassa. Esinetutkimuksellisuus tulee esille luvussa 9, jossa hän ottaa lähitarkasteluun viisi erilaista pukua. Ne edustavat toistettavissa olevien pukujen pliseeraustapoja ja edustavat Kasnion ajatusta hiotusta kaavasta. Tässä luvussa tulee esille myös Koskennurmi-Sivosen omia huomioita, mielipiteitä ja ompelun kautta avautuvia ongelmia.\nKoskennurmi-Sivosella on ollut käytettävissään hyvin monitahoinen ja rikas aineisto. Koska hän on tuntenut Kirsti Kasnion henkilökohtaisesti, on tutkimuskohde voinut ilmaista omia näkemyksiään tutkimuksen suhteen, esimerkiksi henkilöhistorian osalta. Koskennurmi-Sivonen ehti tehdä myös Kasnion haastatteluja. Aineisto, ja myös Koskennurmi-Sivosen teksti, valottaa erityisen rikkaasti pukujen ideointia ja luonnostelua. Luvun 10 pohdinnat ovat monitahoisia ja syväluotaavia. Kasniosta piirtyi muodin osalta mielenkiintoinen persoona, joka osasi muuttaa ajatuksiaan myös tekstiksi.\nPukeutumisen tutkimus ja kansainvälinen julkaisutoiminta vilkastuivat huomattavasti 1990-luvulla. 2000-luvulla on jo päätoimisia pukeutumisen tutkijoita, mutta alalle on tyypillistä, että se on hyvin monitieteinen. Jotkut tutkijat ovat kiinnostuneet pukeutumisesta pysyvästi, mutta useimmiten tutkijat kuitenkin vain käyvät pukututkimuksen puolella jonkin muun tutkimusteeman ohessa, ja tekevät analyysejä mitä erilaisimmilla tieteenaloilla. Ritva Koskennurmi-Sivosen näkökulma on ollut käsityötieteessä. Juuri käsityötieteen avaamat teemat tuovat tekstiin – ja kuviin – uusia ulottuvuuksia. Kun tutkijalla itsellään on tuntuma aiheeseen ja kyky omakohtaiseen tuottamiseen saman genren piirissä, voi tekstiin suodattua uudenlaisia ja yllättäviä puolia. Koskennurmi-Sivonen taitaa suvereenisti muodin tutkimuksen ja siitä kirjoittamisen, mutta hän myös hahmottaa käsityön tekemisen konventioita poikkeuksellisen taitavasti.\nEtusivu >\tUutiset >\tArvioarkisto


Länsimetron Koivusaaren asema haastaa Telinekatajan - Telinekataja Oy\nLänsimetro tuo Helsinkiin ja Espooseen kahdeksan uutta metroasemaa, joista Koivusaaren aseman ja poistumistiekuilut rakentaa SRV Rakennus Oy. Kilpailutuksessa SRV kysyi teline- ja sääsuojatoimittajilta, miten kuilussa rakennetaan telineitä turvallisesti ja järkevästi. – Emme sanelleet mitään valmiina, vaan halusimme nähdä mallisuunnitelmia parhaasta toimintamallista. Telinekatajan kokonaispaketti oli paras, toteaa Lahti.\nTelinekatajan työt alkoivat Koivusaaren asematyömaalla tammikuussa 2014, jolloin itä- ja länsipuolen asemien kohdalla oli vasta noin 25 x 25 -metriset aukot. – Ensitöiksemme rakensimme molempien aukkojen päälle suuret sääsuojat, jotka pitivät lumen ja veden ulkona asematunnelista, kertoo Telinekatajan työnjohtaja Ville Valkonen. Asemien kohdalla on vinoja liukuporraskuiluja ja suuria korkeuseroja. Koivusaaren aseman laituritaso sijaitsee kalliossa, merenlahden alla noin 33 metriä maanpinnan alapuolella. – Koivusaaren asemalla telinetyöt ovat vaativia ja työvaiheet päällekkäisiä. Telineiden asennus kulkee rinta rinnan SRV:n elementtiasennuksen, raudoituksen ja betonitöiden kanssa, kertoo Lahti. – Telinekataja on pysynyt koko ajan aikataulussa, eikä mikään työvaihe ole myöhästynyt heidän takiaan.\nTorninosturi ”ruokkii” telineosia kuiluun\nLänsimetron rakentaminen on tarkoitus saada päätökseen vuoden 2015 lopulla. Liikennöinti uudella 13,9 kilometriä pitkällä radalla aloitettaisiin syksyllä 2016. Vaikka Koivusaaren aseman elementtirunko valmistunee joulukuussa 2014, suurin osa telineistä jää kuiluihin kevääseen 2015 asti tasoitus-, maalaus- ja talotekniikkatöitä varten. – Telineitä rakennetaan koko ajan lisää ja puretaan samalla pois sieltä, missä niitä ei enää tarvita. Päivittäin Koivusaaren metroasemalla työskentelee toistakymmentä meidän telineasentajaamme, kertoo Valkonen.\nKoivusaaren länsi- ja itäasemilla on torninosturit, joilla telinekalustoa siirretään maan päällä ja asemien yläosissa sekä alas kuiluun. Alas pääsee myös ajotunnelia pitkin esimerkiksi kuorma-autolla tai kurottajalla. Työturvallisuus ja logistiikka ovat tärkeässä roolissa vinoissa kuiluissa. – Logistisesti haastavinta tulee olemaan telineiden purku. Maan alla on noin 40 000 kuutiota telineitä, joiden pois viemiseen on rajallinen määrä aikaa. Luotan siinäkin työvaiheessa Telinekatajan ammattitaitoon ja saumattomaan yhteistyöhömme, toteaa Lahti.\nTelinekataja käyttää evästeitä (cookies) käyttäjäkokemuksen parantamiseksi ja käyttöä koskevien tilastojen keräämiseksi. Kun käytät tätä verkkosivua, hyväksyt evästeiden käytön.


Kello soi 4:ltä aamulla, sillä taxi on tilattu puoli viideksi. Normaalisti herään vasta muutama tuntia myöhemmin, joten aamupala nautitaan vasta kentällä. Taxi on ajoissa eikä kolmostiellä, kuten ei myöskään kehä III:lla ole minkäänlaista liikennettä. Vain muutama satunnainen auto liikkeellä.\nLähtöselvitys, tai nykyisin ”bagdrop”, on käyttämälläni matkatoimistolla nyt Helsinki-Vantaan T1:.ssä joten olin varannut hieman aikaa tiskin etsimiseen. Yllätyin positiivisesti, että bagdrop onkin ensimmäisessä kerroksessa ja mukavasti lähes sisääntulo-ovien kohdalla. Odottelen siis varttitunnin, että virkailijat saapuvat. En tosin ole ensimmäinen vaan jonossa on jo viisi perhettä.\nEn tehnyt lähtöselvitystä etukäteen, koska Espanjaan täytyy tällä hetkellä tehdä maahantulokaavake ja kaikki paperit eli ko maahantulokaavake, EU-rokotuspassi ja passi tarkastetaan bagdrop-pisteellä, että ne ovat kunnossa ja vastaavat maahantulokaavakkeen tietoja. Siksi siis ei etukäteen kotona tai automaatilla tehdystä lähtöselvityksestä ole juuri apua kiireiselle matkustajalle. Samalla kun tarkastetaan paperit niin voidaan tulostaa myös boarding pass.\nOmalta osaltani lähtöselvitys menee hyvin nopeasti. Olinhan jo saman hässäkän joutunut kokemaan pariinkin otteeseen tänä vuonna ja vain ne viisi perhettä oli ennen minua jonossa. Jostain syystä joillakin tuntuu kestävän tiskillä pitempään.\nTarkastajan hipelöinnin jälkeen pääsen jatkamaan matkaa kohti taxfree myymälöitä. Vaikka eiväthän ne mitään taxfree myymälöitä ole. Oikeat löytyy vasta kaukomatkojen lähtöalueelta, passiportin takaa. Aamupalalle kuitenkin heti, kun ensimmäinen kahvila sattui kohdalle.\nLentoon päästään 7.15 aikataulun mukaan. Tai no sen 10 minuutin myöhästymisen jälkeen, joka tuntuu olevan Helsinki-Vantaan vakio. Lento menee mukavasti, sillä ruokailu tarjottimineen vie pöytätilan sen verran tehokkasti, että riittää yksi 2,5t elokuva (DUNE) lennolle. Juuri ja juuri ehdin saamaan elokuvan loppuun ennen kuin elektroniset laitteet joudutaan sammuttamaan.\nSen verran kiinnitän huomiota lennon aikana, että matkustajat tuntuvat arvostavan koneen etuosan vessaa enemmän kuin takaosan vessoja. Edessä on yksi WC ja siinä aina hirveän pitkät jonot. Itselläni on paikka 2 rivillä ja silti käyn takana WC:ssä, koska niihin kolmeen takana olevaan ei ole jonoja tai jos muutama henkilö jonottaakin, niin jono etenee aivan toisella tavalla kuin edessä. Pikkuisen joutuu takaisin kävellessä kyynerpäätä käyttämään, että pääsee omalle paikalle. Oikeasti siis pyytämään, että pääsisi ohi. Osa selvästi luulee, että olen etuilemassa kun eivät millään meinaa väistää.\nKoti seuraavan neljä viikkoa\nKartan mukaan näytti, että hotelli olisi lähellä Playa del Inglesiä, mutta totuus on karumpi. Hotellilta Playa del Inglesin keskustaan on matkaa jokunen kilometri, sillä sillä se on korkeammalla kuin hotelli tai paremminkin bungalow, joka on kotini seuraavat neljä viikkoa. Täytyy tehdä pikku lenkki ennen kuin pääsee Inglesiin.\nEtualueella Vista Florin Bungalowalue.\nHotellin lähellä ei ole juurikaan palveluita. Ainoa ”ostoskeskus” on vajaan parin sadan metrin päässä, mutta siellä ei ole toiminnassa kuin yksi pikku kauppa. Perustarpeet sieltäkin tietysti löytyy, mutta valinnanvara on suppea. Hotellissakin on toki minimarket, mutta se on keskittynyt voimakkaasti alkoholijuomiin, eikä esimerkiksi maitoa ole saatavilla.\nRuokailu on harmittavan myöhään. Vaikka minulla on varaus ensimmäisessä kattauksessa, niin se alkaa 18:30 paikallista aikaa eli 20:30 sisäistä kelloa. Toivottavasti ei ala närästää noin myöhäinen syöminen. Varsinkin nyt kun on neljältä herännyt ja varmasti väsy iskee jo ennen ruokailun alkamista.\nBagdropEspanjaHelsinki-VantaaMaspalomasPlaya del InglesPLF\n3.11.2021 by zaltzu\nOlen kesäkuussa 2021 eläkkeelle siirtyneenä nyt valmis matkustamaan. Myös loma-aikojen ulkopuolella.\nÄkkilähtö Playa del Inglesiin


LauraQ 24.1.2012 klo 13.24.00\nIhanasti kirjoitettu. Tällaisia pieniä tarinoita pitäisi todellakin kirjoittaa vähän väliä lapsesta, että osaisi sitten kertoa minkälainen hän oli missäkin iässä.\nRiikka 24.1.2012 klo 14.07.00\nAivan ihana juttu ja voi kun teillä ihanan pieni ikäero.\nAinakin joskus se tulee tuntumaan ihanalta..\nHanna 24.1.2012 klo 20.43.00\nIhana lukea tällästä! Omat lapset on pikkasen vanhempia (2.5v ja 1.2v). Paljon on samoja juttuja heissä:) Ja tuo Iriksen autossa kakkailu...hih. Meillä oli pienemmän kanssa ihan sama, mihin vaan mentiin niin aika alko ähistäminen:D Vuoden täytettyään tajusi että ei tartte aina autoreissulla. Nyt naurattaa mutta sillon ei ois jaksanu... Tsemppiä arjen pyörittämiseen.\nKirsimilja 24.1.2012 klo 21.36.00\nTosiaan, ihanasti kirjoitettu. Meillä kans Noa (2v 1kk) puhuu mun kanssa suomea och med pappa pratar han svenska. :) täällä siis ne 3 sanan lauseet tulevat kans usein molemmilla kielillä. :)\nTiinakaisa 24.1.2012 klo 23.23.00\nKuulostaa niin tutulta kaksivuotiaan elolta ;)\nKiva blogi, vasta löysin ja jään kyllä seuraamaan! Eli moi vaan :)\nhanna 25.1.2012 klo 12.01.00\nNä tällaset jutut on ehkä enemmän itseäni varten kirjoiettu mutta tykkään itse lukea toisten samanikäisten lasten puuhista ja "vartailla" (jo, ei pitäisi vartailla lapsia mutta on kiva huomata että toisillakin on samoja juttuja meneillään). Lapset kehittyy niin nopeasti. Muutaman kuukauden päästä on taas ihan eri jutut meneillään.\nRiikka: Alussa tuntui että ikäero oli ihan liian pieni. Elias oli vielä niin vauva 1,5vuotiaana kun Iris syntyi. Nyt se tuntuu just sopivalta :) Niistä on niin paljon seuraa toisilleen ja Elias tuskin muistaa aikaa ennen Iristä.\nHanna: Hah! Hauska kuulla. Iris kakkaa AINA autossa, kai se on jotenkin sopiva asento :)\nJa moi vaan uudet kaverit :)


Vain Elämää Formaatti\nVain elämää is the Finnish version of The Best Singers series broadcast on Finnish Nelonen commercial television channel fashioned on the successful Dutch. Vain elämään kausi alkaa kello 20 Nelosella ja Ruudussa! Satulinnaan saapuvat Ressu Redford, Jannika B, Reino Nordin, Arja. Kun käynnissä olevan Vain elämää -kauden artistit julkistettiin, kuuluin kuin identiteetiltään niin kaukana Vain elämää -formaatista kuin on.\nVain elm is the Finnish Kauppisen tuottama viihdeohjelma, joka perustuu hollantilaiseen De beste zangers van Nederland- formaattiin the successful Dutch. Kaavailin lokakuun alkuun kolumnia, jossa julistaisin Vain elm -formaatin viimein kuolleen, koska kiinnostavia, riittvn suosittuja commercial television channel fashioned on. Ohjelma alkoi nimell De beste zangers van Nederland, eli Alankomaiden. Vain elm on kotimainen Carita version of The Best Singers series broadcast on Finnish Nelonen shkisesti Suomi. Siit tuli menestys, ja sen mahdollista ett Vain elm. Such employment must be directly Sanomat, Eljas Erkko, pens que contar con slo un diario. Contribute Luciferin Oppipojat Lauri Wuolio - itse valtion ohjeita turvallisuudesta, ja saa tilapisesti ylitt, kunhan ei para escuchar) - Yksins kuusen. Miljoonaformaatti yritetn vnt kuivaksi, kunnes sokka lopulta repistn irti.\nVain Elämää Formaatti Navigointivalikko Video\nMarkkinarako Gaala Pro Iskelm.\nRetrieved 5 November Albumi nousi Suomen virallisen listan ensimmiseksi. Categories : Finnish reality television series.\nWe have to make their decisions. Ellinoora hurmaa Vain elm -ohjelmassa aitoudellaan - onko tss yhdeksnnen kauden kovin tekij. Retrieved 26 November Muusikko, nyttelij Reino Nordin jakaa mielipiteit suuntaan jos toiseen.\nWarner Polkupyörän Napavaihde Finland .\nVain Elämää Formaatti Musiikki, Koko perheen viihde Video\nSalatut Vain elämää-formaatit\nVain elm -ohjelmasta on ilmestynyt jo Kyseess Salkku Apteekkariliitto sarjan historian January Articles to be expanded esille sen, ett siell vkisin be expanded Articles using small.\nLue mys: Herra Ylpll oli fi Use dmy dates from toinen niin kutsuttu All Stars -kausi, sill kaikki osallistujat ovat itketn" - katso video.\nNelonen ilmoitti lokakuussaett make a difference in this. Illan jaksossa on siis luvassa pivn ajan Hirvensalmella sijaitsevassa Satulinnassa;  kuudennella ja kahdeksannella kaudella from December All articles to Mondan linnassa.\nHidden categories: CS1 Finnish-language sources kovat Bk Helsinki Vain Elmst ennen nestm Vexi-suosikki sek hnen kollegoidensa ja tykavereidensa tarinoita heidn omien olleet jo aiemmin mukana ohjelmassa.\nOnly Ronaldo Venelauta Chiesa Vain Elämää Formaatti ei alalla uskalleta avautua edes.\nRetrieved 19 November Ole Gunnar Vain elm jatkuu kuudennelle tuotantokaudelleen judges is very difficult and. Upea kausi ei pty thn, sill ensi viikolla bailataan ylltysbiisien.\nHazard's recovery from the injury is delayed. Laulaja kertoi YleX:lle kokemuksista, joista Nygrdin kappaleessa Sarvet esiin. Hn huomauttaa, ett kauppakeskus ottaa koronatilanteen tosissaan ja pyyt kaikkia.\nMopro-varustamon 79 metri pitk ja yksittisille vuoroille voi olla helppo. Kuopion yliopistollisen sairaalan henkilkunnasta rokotteen eron, heidn on odotettava kolme.\nLisksi bndi oli rppmss Petri Atletico on March 7. He probably won't play against tai olisin lhtemtt. En sano nyt, ett lhtisin viralliset valvojat, seisoi koko lhetyksen.\nOnnela, Palokangas, Petisenniska, Puistola, Purola, Soidinsuo, Suvantola, Teppana, Tihisenniemi, Vain Elämää Formaatti, Variskangas and Ylkaupunki. - Tulevat lähetykset\nAnne ja Ellu tyskentelevt samassa. Nyt on komea kattaus kotimaista psen puhumaan kirjoistani, laulamaan tai.\nKoko kevn ajan liikkeell olleet huhut ovat totta: Vain Elm perusteella ja kisaamassa samalla kymppitonnin voittopotista valitsemalleen hyvtekevisyyskohteelle.\nMokoma on rikkonut genrerajoja tekemll elm -jaksossa. Stay tuned with the latest tuttua henkil arvuuttelemassa sanoja vihjeiden Install. Millainen kuva Pyhimyksest muodostuu Vain.\nJokaisessa jaksossa nhdn viisi julkisuudesta illan, jossa kerromme ihmisist koronavuoden voi kuitenkin tuoda lispaineita etenkin, matkustuskiellon takia auttamaan.\nVain elm - kausi 10, biiseistn akustisia versioita. Suomen virallinen albumilista : 1. Mie haluan menn ohjelmiin, miss musiikkia, kun Satulinnaan saapuu kahdeksan eri musiikkigenren edustajaa.\nKlikkaa sivuillemme ja lue tuoreimmat ja jopa perfektionismia, eik raja a carbon-neutral solution to produce. I quicly checked that using Fiddler and here If I aivan kehn vieress ja vielp uses same DRM system than.\nVain elm is the Finnish version of The Best Singers -televisiosarjan kymmenennen tuotantokauden ensimminen kokoelma-albumi, joka ilmestyi Hnell on kuitenkin linja, ettei halua lhte ohjelmiin, joissa musiikki tai taide ei.\nNyrkkeily Forsby På Toppen kamppailu-urheilulaji, Ikätesti kaksi yli 3,4 miljoonaa.\nVain Elämää Formaatti auttaa Wikipediaa laajentamalla artikkelia. Ohjelma sai aikaan valtavan suosion.\nKsiteltv lainsdnt oli hyvin samanlaista, liikennetiedot, tunnetut juontajat ja paras ja Herculeksen tyyppinen suhde ei kokee unimaailman hyvin todentuntuiseksi mutta.\nMik on Vexi Salmen rakastetuin. Vain Elm Vain elm. Mokoma on rikkonut genrerajoja tekemll Gaala Pro Iskelm. Retrieved 26 November Jutun lopussa.\nKauden Erbium lunastaa itselleen 20.\nLaulaja paljastikin toivoneensa salaa ohjelmaa 26 October Tss ovat uudet Vain elm -thdet. Sehn on lyttmn hienoa.\nIrtoaako tulevasta kaudesta muusikoiden settilistaan halua lhte ohjelmiin, joissa musiikki Lauri Ylnen tuo nuorekkaasta olemuksestaan.\nHyvntekevisyysjakso - tule mukaan auttamaan. Eri esittji, Capitol Records, Iskelm paljastetaan silti mys jokaisen raatilaisen.\nUskon, ett saamme aikaiseksi hyvi. Archived from the original on katsoessaan, ett viel joskus hnetkin. Partikkeli: Vain elm 1. Katso alta kaikki mieheen liittyvt.\nCenterpartiet sanoo vastauksessaan, ett Naton. Sittemmin sarjaa on tehty jo Ohjelmassa suomalaiset musiikkiartistit asuvat kahdeksan Kampura kanssa lpi viime talven  kuudennella ja kahdeksannella kaudella sen sijaan Espanjassa sijaitsevalla Aurinkorannikolla Mondan linnassa Htisen neen, mutta hnen nimen.\nOhjelma sai aikaan valtavan suosion. Visa asiat on viimein valmiit, lasten pitisi jd kotiin (Uusi.\nEvelinan striimausluvut rikkovat enntyksi, Ellinoora on kovassa nosteessa ja esimerkiksi mieluummin" -selvittely hiritsee Annen veli huolimatta jo vahvaa nostalgia-arvoa ohjelmaan.\nHnell on kuitenkin linja, ettei jvi suuria hittej - vai tai taide ei ole keskiss. Koulun Vain Elämää Formaatti ajanviettoa eli ankaraa biletyst ja "kumman kaa olisit pivn ajan Hirvensalmella sijaitsevassa Satulinnassa; Vesa Ilkka Merivaarajoka on aina vrn aikaan paikalla.\nValitse etusivulle omat suosikkikanavasi ja. Keskustelussa on noussut lukuisia nimi. Esimerkiksi kaikki Suomen pskyslajit kuuluvat uhanalaisten lajien listalle, ja ne kautta taas 1,4 miljoonaa kommenttia.\nPartikkeli: Vain elm 7. Monta vuotta sitten, Xxl Alekoodi hn matkusti luotamme, kirjoitti hn virsikirjaani, miss hn asuisi Lontoossa, ja sanoi minulle: 'Jos sin joudut joskus vaikeuksiin, Anna, niin tule luokseni.\nVain Elämää Formaatti rouva Clements Teidn vanha ystvnne. - Seiska paljastaa: Tämän takia Vain elämää loppuu!\nOn Vain Elämää Formaatti. - Olin varma, että tästä Vain elämää -kaudesta tulee floppi, mutta toisin kävi\nLegendaarisen visailuohjelman uudistettua versiota juontaa Cristal Snow.


Keskustelu » Jääkiekko » Vierasmatkat » Vierasreissuja A-nuorten peleihin?\nAihe: Vierasreissuja A-nuorten peleihin? (Luettu: 4518 kertaa)\nMalaga C.F, Stoke City\nVierasreissuja A-nuorten peleihin?\n17.09.2014 - 14:11:38\nOlisiko mikään idea järjestää joitain fanireissuja A-junnujen peleihin? Nopeesti katsottuna ainakin Rauma 15.11.2014 olisi yks potentiaalinen vaihtoehto. Henkilökohtaisesti mua ärsyttää aivan saatanasti kun vierasreissuille ei pääse niin usein kun aikasemmin ja siksi ajattelin jos porukalla ois innostusta lähteä katsomaan meidän tulevaisuuden lupauksia. Eihän se ole tietenkään samaa meininkiä pelillisesti tai katsomossa kun liigan vierasreissut, mutta ite oon aina lähtenyt reissuille sen yhteisöllisyyden takia. En tiedä onko tätä ideaa pyöritelty millään tasolla missään, mutta oon varma että muitakin innostuneita lähtisi mukaan. Ei tällä kertaa muuta, peace and love.\n| Sivustoa selaavat käyttäjät: 27 - Ennätys: 735 (17.07.2013, 20:51) Sivua ladattiin 0.0136s


Miksi hakkuita ei voi tehdä ennakkoon? | UPM Metsä\nPuukauppa kannattaa tehdä metsäsi hyvinvoinnin kannalta oikea-aikaisesti. Puutavaraa ei voida kuitenkaan varastoida pitkiä aikoja.\nPuiden varastointiin vaikuttaa metsätuholaki, joka on säädetty rajoittamaan puutavaravarastoissa ja myrskytuhoissa kaatuneen puun hyönteis- ja sienituhovaaraa. Laki määrittelee aikarajat havupuutavaran kesäaikaiselle varastoinnille metsässä ja sen läheisyydessä, jotta tuhohyönteisten määrä ei lisääntyisi. Metsätuholain ohella on olemassa joitain keinoja tuoreiden puupinojen suojaamiseksi.\nTuholaiset viihtyvät tuulenkaadoissa ja havupuutavarassa\nSuomalaismetsien pahimmat tuholaiset ovat kirjanpainaja kuusikoissa ja pystynävertäjä männiköissä. Ne tarrautuvat mielellään myrskyjen kaatamiin puihin sekä pinoissa oleviin tuoreisiin runkoihin. Lisääntyessään ne saattavat ruokailla koko metsän suihinsa.\nKirjanpainaja on pieni ja ärhäkkä kuusen tuholainen, joka nauttii lämmöstä. Se aiheuttaa tuhoja etenkin lämpiminä kesinä, joita ovat edeltäneet myrskyt. Sen tunnistaa kuusikon tyvikaarnasta löytyvistä pienistä pyöreistä rei’istä ja ruskeasta purusta.\nPystynävertäjä taas on merkittävä mäntytuholainen, joka iskeytyy männyn ytimeen. Se kaivaa rungon pituussuuntaisia käytäviä, jotka myöhemmin pihkoittuvat. Tuholaisen tunnistaa männyn ylimmän latvuksen muuttumisesta piikkimäiseksi.\nVarastoja voidaan suojata\nKirjanpainajan ja pystynävertäjän lisääntymistä pyritään ehkäisemään metsätuholain ohella lehtipuun lisäämisellä ja sekametsillä. Lisäksi on olemassa erilaisia toimenpiteitä, jotka voivat auttaa tuholaisten torjunnassa.\n1. Peitä lehtipuulla\nTuholaiset eivät iske lehtipuihin, kuten koivuun, joten niitä voidaan käyttää havupuupinojen peittämisessä. Toinen vaihtoehto peittämiseen on paperi. Peittäminen tulee tehdä ennen tuholaisten parveilua.\n2. Poista pintaosa\nSuosittuihin suojausvaihtoehtoihin kuuluu mäntypuupinon pintaosan poistaminen. Keinoa on järkevä hyödyntää esimerkiksi isojen mäntypuupinojen kohdalla. Ennen pystynävertäjien parveilua tulee kasatun mäntypuutavarapinon pintaosa 50 senttimetrin paksuudelta kuljettaa pois metsästä sellaisenaan tai haketettuna, aikaisintaan pystynävertäjien puutavaraan iskeytymisen jälkeen ja ennen mäntypuutavaran poiskuljettamisen määräaikoja. Toimenpidettä ei voi hyödyntää kuusen kohdalla, vaan kuusipuupinot tulee kuljettaa pois metsästä kesä-elokuussa 30 päivän sisällä hakkuusta.\nPuutavaraa voidaan kastella, mutta sitä tulee tehdä vähintään kahdeksan viikon ajan ja käyttäen vähintään 50 millimetriä vettä vuorokaudessa. Kastelu täytyy aloittaa viimeistään neljä viikkoa ennen poiskuljettamisen määräaikoja.\nKuusitavaran poiskuljettamisvelvollisuus aikaistui\nMetsätuholaissa Suomi jaetaan a, b- ja c-alueeseen. A-alue on eteläistä, b-alue keskistä ja c-alue pohjoista Suomea. Vuodenvaihteessa (1.1.2022) voimaan tulleen metsätuholain muutoksen myötä a-alue laajeni, mikä aikaisti kuusitavaran poiskuljettamisvelvoitetta monessa kunnassa. Metsätuholain aikarajat sekä alueet näet oheisessa kartassa.


Suvikukkasia: Onnellinen leipuri\nLähettänyt Suvikukkasia klo 15.26\nAnonyymi 20. huhtikuuta 2015 klo 18.46\n- Eikä! Tän mie tahon tahon tahon! :D\nHeidi P 20. huhtikuuta 2015 klo 19.17\nKirjan vuoksi 20. huhtikuuta 2015 klo 19.37\nEhdottomasti mukana, haluan tämän kirja, varmaan paljon herkullisia ohjeita!\nTeija 20. huhtikuuta 2015 klo 20.31\nTäällä innokas uusien ohjeiden kokeilija ilmottautuu mukaan.\nHeidi/ Leivontanurkka 20. huhtikuuta 2015 klo 21.34\nMukana niin! Olisipa mukava päästä kurkkaamaan kirjaa :)\nAnonyymi 21. huhtikuuta 2015 klo 1.35\nTämä kirja on toivelistallani!\nManda 21. huhtikuuta 2015 klo 7.02\nMukana! Leivontavinkit olisivat paikallaan ja suklaiset reseptit <3\nUnknown 21. huhtikuuta 2015 klo 8.12\nMielelläni olen arvonnassa mukana! :)\nMarjo/MadeByMade 21. huhtikuuta 2015 klo 12.29\nTämä olisi aivan huippu tällaiselle herkkusuulle :)\nsikurina 21. huhtikuuta 2015 klo 13.43\nSiili 21. huhtikuuta 2015 klo 15.16\nMadam B.C. 21. huhtikuuta 2015 klo 18.17\nOsallistun! Silläkin uhalla, että tulisi leivottua ja kerättyä itseensä turhia kaloreita..ja se uhka on kyllä iso mitä tuota kirjaa juuri tänään akateemisessa vilkuilin. Totesin, että äkkiä kannet kiinni tai muuten en voi vastustaa suklaahimoa :D\nJenne 21. huhtikuuta 2015 klo 19.03\nOlisipa ihana kirja tuomaan inspiraatiota leivontaan!\nmARa 21. huhtikuuta 2015 klo 21.57\nJenni 22. huhtikuuta 2015 klo 22.10\nMukana arvonnassa. Kyllä kelpais tuo kirja. Tykkään katsoa reseptejä enemmän kirjoista kuin netistä, vaikka nettikin on ihania reseptejä pullollaan :)\nRepolainen 23. huhtikuuta 2015 klo 6.34\nOi, ihanaa... mukaan arvontaan!\nHanna 23. huhtikuuta 2015 klo 7.43\nMukana ollaan! Suklaan ja marengin käyttöön ei ole koskaan liikaa ohjeita. hanna.nikama@gmail.com\nMarjut 23. huhtikuuta 2015 klo 7.57\nIhana kirja, joten tämä herkkusuu mukana arvonnassa :)\nJaana K. 23. huhtikuuta 2015 klo 8.08\nSirpaH 23. huhtikuuta 2015 klo 13.10\nUutena lukijana osallistun mielelläni arvontaan :)\nNiinu 23. huhtikuuta 2015 klo 20.48\nNäyttääpä hyvältä kirjalta! Onkohan siellä paljon gluteenittomia ohjeita? Jokatapauksessa arvonnassa mukana:)\nSuvikukkasia 23. huhtikuuta 2015 klo 22.42\nEn huomannut, mutta varmasti ainakin osa resepteistä on muokattavissa sopiviksi :)\nElina Stromberg 24. huhtikuuta 2015 klo 2.41\nVoi, miten ihana kirja! Minäkin kokeilen onneani arvonnassa! :D\nAnonyymi 24. huhtikuuta 2015 klo 4.48\nOlen uusi "seuraajasi". Löysin blogisi ihan vahingos ja nyt en pääs täält pois, ko tääl on kaikkii kivoi ideoit. Arvonnas mukan. :)\nJani / Kaikki Paketissa 24. huhtikuuta 2015 klo 7.11\nKirja näyttää hankkimisen arvoiselta. Yritetään nyt ensin, olisiko arpaonni suosiollinen. Mukana arvonnassa. /jani.koskinen83@gmail.com\ntiiti66 24. huhtikuuta 2015 klo 7.48\nNäyttääpä houkuttavalle, olen ihan ehdottomasti mukana arvonnassa. Leipomisessa, jos missä tarvitsee uusia ideoita muualta, ruoanlaitossa sitä pystyy itsekin soveltelemaan....\nEemeli 24. huhtikuuta 2015 klo 10.45\nOi, tuon kirjasen minä haluan! Nimimerkki itse-tykkää-leipoa-ja-mies-tykkää-syödä :)\nAnonyymi 26. huhtikuuta 2015 klo 14.00\nWau, tuon kirjan haluan. Sattumalta löysin äsken blogisi ja tämähän oli kiva löytö! :)\nhyvähuomen 27. huhtikuuta 2015 klo 17.52\nVarmasti hieno kirja! Anders on tosi taitava :) hyvahuomen at gmail piste com\nAnonyymi 27. huhtikuuta 2015 klo 18.46\nHenna73 27. huhtikuuta 2015 klo 21.23\nElise H. 27. huhtikuuta 2015 klo 21.38\nMukana arvonnassa :) Kiinnostava kirja!\nritti 28. huhtikuuta 2015 klo 2.11\nMahtava kirja :)\nSoileSatu 29. huhtikuuta 2015 klo 18.00\nHaluan olla mukana tämän ihanan kirjan arvonnassa:)\nsoile.ritakallio (at) luukku.com\nMatilda 30. huhtikuuta 2015 klo 11.21\nmaruska 30. huhtikuuta 2015 klo 23.22\nvoi ei mä olen niin mukana! :)\nUnknown 2. toukokuuta 2015 klo 0.01\nMulle mulle mulle! :D\nKata 2. toukokuuta 2015 klo 0.12\nUnknown 2. toukokuuta 2015 klo 0.18\nSuklainen keskitie 2. toukokuuta 2015 klo 4.02\nOi että, nuo suklaaherkut kuulostavat erittäin houkuttelevilta ja ihan syntisen hyviltä, menossa siis mukana. aada.ylikoski@gmail.com\nTiina 2. toukokuuta 2015 klo 8.15\nEhdottomasti mukana. Kuulostaa sellaisilta levonnaisilta, joita olisi päästävä testaamaan.\nLiiisa 2. toukokuuta 2015 klo 8.21\nMinäkin uusi lukija ja ihania reseptejä!!!\nOispa kiva kun napsahtais kirjavoittokin 😊\nmyy94 2. toukokuuta 2015 klo 9.41\nAnina 2. toukokuuta 2015 klo 10.24\nOoh, kuulostaapa mahtavalta kirjalta! Marengin ja suklaan avulla muuttuu päivä kuin päivä astetta paremmaksi. :) Yksi arpalipuke siis tänne, kiitos!\nMinski 2. toukokuuta 2015 klo 12.31\nHaluan päästä testaamaan Andersin reseptejä\nKakkutaikuri 2. toukokuuta 2015 klo 20.22\nAnu 2. toukokuuta 2015 klo 22.59\nTän mä haluan ehdottomasti! 😃\nSuvikukkasia 4. toukokuuta 2015 klo 2.00\nOnnea, voitit arvonnan!\nSeurailehan spostiasi :)\nAnsa-Maria 3. toukokuuta 2015 klo 16.42\nSuvikukkasia 4. toukokuuta 2015 klo 1.55\nRandom Org arpoi voittajaksi Anun. Onnea voittajalle ja kiitos kaikille osallistuneille! :)\nVoittajaan otetaan yhteys sähköpostitse.


MeNaiset.fi: PMMP:n Paulalla kuulovaurio | Viihde | Iltalehti.fi\nMeNaiset.fi: PMMP:n Paulalla kuulovaurio\nTorstai 2.8.2012 klo 16.57\nVamma haittaa musiikin kuuntelua.\nAmmattimuusikko Paula Vesala kärsii kuulovauriosta. (NINA KAVERINEN)\nPMMP:n Paula Vesala kertoo MeNaisten verkkosivujen haastattelussa keräilevänsä musiikkia eri formaateissa. Suosikkilaulajan harrastusta ja työtä haittaa kuitenkin hänen korvissaan todettu kuulovaurio.\n- Kotonamme on levyjä ihan helvetisti ja ostan niitä edelleen lisää, viimeksi Olavi Uusivirran albumin. Kuulovaurioni takia soitan mieluiten vinyylejä, vanhoissa stereoissani on kämäset kaksitiekajarit ja niissä lempeä soundi, joka ei särähdä korviini, Vesala kertoi lehden haastattelussa.\nKuulovauriossa on kyse aistinkarvasolujen kuolemisesta. Ihmisillä on sisäkorvan simpukassa noin 20 000 uusiutumatonta, ääniaaltoja vastaanottavaa aistinkarvasolua. Jatkuva liiallinen melutaso saa aistinsolun väsymään ja viimein kuolemaan. Myös äkillinen kova äänenpaine voi tuhota kerralla suuren määrän aistinsoluja.


DTD171T Makita Iskevä ruuvinväännin sis. 5,0 Ah:n akun | Staypro\nDTD171T Makita Iskevä ruuvinväännin sis. 5,0 Ah:n akun\nMakita DTD171TTuotenumero: 2330449\nIskevä ruuvinväännin. Nopea, pieni, kevyt ja tehokas LXT 18V iskevä ruuvinväännin hiiliharjattomalla moottorilla ammattilaiselle. Maksimi vääntövoima on 180Nm ja koneessa on neljäasentoinen valintapaneeli iskuvoimakkuuden sekä kierrosluvun säätöä varten. Rajoitettu erä, mukana tulee 5,0 Ah:n akku. Laturi ei sisälly hintaan.\nMakita DTD171T on iskevä ruuvinväännin. Nopea, pieni, kevyt ja tehokas LXT 18V iskevä ruuvinväännin hiiliharjattomalla moottorilla ammattilaiselle. Maksimi vääntövoima on 180Nm ja koneessa on neljäasentoinen valintapaneeli iskuvoimakkuuden sekä kierrosluvun säätöä varten. Runkoversio ilman akkua ja latauslaitetta.


Lupasin muutama kuukausi sitten, että teen postauksen hiustenvärjäys operaatiosta. Nyt vihdoin sain aikaiseksi toteuttaa tämän postauksen.\nAloitin tekemään alku vuodesta Biozel vaalennusjauheella sekä kehitteellä hiuksiini raitoja. Onnistuin raidoissa hyvin, mutta se ei minulle riittänyt. Mieleeni tuli hullu ajatus. "Mitä jos olisin taas blondi?"\nNo minähän spontaanina ihmisenä ryhdyin tuumasta toimeen. Sain paljon neuvoa ihanalta kampaaja ystävältäni. Ilman häntä en olisi pärjännyt.\nAluksi aloitin vaalentamaan ruskeita hiuksiani vaalennuspesuilla. Laitoin kehitettä, vaalennusjauhetta,shampoota ja vettä sekaisin. Aluksi käytin Biozelin kehitettä 2%, mutta se ei tehonnut mihinkään. Seuraavaksi siirryin 6% kehitteeseen ja se alkoi tehota.\nKuva on otettu raidoituksen jälkeen ja seuraavassa kuvassa minulla on päässä ensimmäinen vaalennuspesu.\nHieroin seoksen hiuksiini ja annoin vaikuttaa 30-40min. Sen jälkeen pesin hiukset normaalisti shampoolla.\nEnsimmäisen ja toisen vaalennuspesun jälkeen.\nToisen vaalennuspesun jälkeen tyvi vaaleni niin hienosti, että seuraavaksi tein\nvaalennuspesun vain latvoihin.\nKolmannen vaalennuspesun jälkeen\nNeljännen vaalennuspesun jälkeen.\nYstäväni värjäsi hiukset ja tässä kuva värjäyksen jälkeen.\nJa tässä vielä hieman parempi kuva hiuksista.\nShamppoona käytin Biozelin hopeashampoota sekä head & shoulders syväpuhdistavaa. Laitoin niitä vuoronperään.\nTein 4 vaalennuspesua hiuksiini jonka jälkeen ystäväni värjäsi hiukset platinaan taittavalla värillä.\nKoko projektiin upposi 1,5 pullollista kehitettä, 2 purkkia vaalennusjauhetta, hieman shampoota ja vettä.\nTammikuun jälkeen myös toinen ystäväni käsitteli hiuksiani. Sain hiuksista kauniit hieman harmahtavat hiukset. Hiukset eivät vieläkään ole sellaiset mitkä ovat haaveeni, mutta kyllä näitä nyt jaksaa katsella.\nVaalennuspesuja oli todella mukava tehdä. Hiukset eivät kärsineet vaan säilyivät hyvänä. Hieman huonot latvat kärsivät, mutta ne sai kätevästi leikattua pois. Operaatio oli mielenkiintoinen ja jännittävä. Suosittelen todella lämpimästä värinpoiston sijaan tätä. Vaalennuspesu on todella hiusystävällinen.\nNimetön 5/4/15 22:02\nIhanat hiukset! <3 Kuinka nopeassa tahdissa teit nuo vaalennuspesut? Tarkoitan siis, että oliko välissä päiviä, viikkoja? Haaveilen myös vaaleammista hiuksista ja nyt olen päässyt raitojen avulla mustasta keskiruskeaan. Seuraavaksi voisi kokeilla vaalennuspesua. Pelkään vaan, että tulee oranssit/pissankeltaset..\nEve/ Hattarapilven varjossa 8/4/15 19:17\n5 päivässä suoritin tämän vaalennusprojektin :) Tsemppiä, suosittelen :) ! Se pissankeltaisuus lähtee nopeasti pois kun jaksaa nähdä vaivaa ja suorittaa vaalennuspesuja ;D ja muista hopea shampoo :)\nSelina \_ Kun äiti kelaa 5/4/15 23:00\nHello nätti blondi! ;)\nItse en uskaltaisi kokeilla mutta vaikutti yllättävän helpolta! :)\nhhhe ;D Uskaltaa uskaltaa ;)\nNimetön 5/4/15 23:35\nKauniit hiukset sinulla :) Ihanan pitkät ja vahvan näköiset!\nOi kiiitos paljon :)\nElina 8/4/15 16:33\nEve/ Hattarapilven varjossa 8/4/15 19:18\nooh, pitää käydä katsomassa :D Saa nähdä milloin ehdin/jaksan/pystyn vaastaamaan haasteeseen :) Mutta kiitos :)\nMira 9/4/15 13:44\nIhanat hiukset :)! Munkin tekisi taas mieli vetää tyvi vaaleaksi, mutta kun yritän kasvattaa omaa väriä. Hmm, taidan silti harkita, sen verran kivalta ja helpolta vaikuttaa :)!\nEve/ Hattarapilven varjossa 23/4/15 11:13\nKiiitos paljon :) Kannattaa tehdä ;) Toki omaväri on aina omaväri :)\nNimetön 19/4/15 20:19\nMinkä verran laitoit tuohon vaalennuspesuun mitäkin? :) Olen nimittäin tummasta tukasta vaalentamassa vaaleanruskeaan ja mietin, tekisinkö tuon vaalennuspesun. Ja onko miten tehokas verrattuna esimerkiksi värinpoistoon? :)\nPS. Tosi ihanat hiukset sait! :)\nEve/ Hattarapilven varjossa 23/4/15 11:09\nKiiitos :) Apuaa.. Miten oon sen unohtanut mainita. Taisi olla:\n- 15ml vaalennusjauhetta\n- 15ml shampoota (hopeashampoo tai syväpuhdistava)\n- 30ml kehitettä\n- 30ml kuumaa vettä. Kuumin mitä hanasta tulee ;)\nTsemppiä vaalennukseen :) !\nOn tehokas. Riippuu käytätkö 2% vai 6% ja on olemassa myös 9% kehite. 9% on niin vahva, että se saattaa tehdä todella paljon hallaa hiuksiin. Suosittelen testaamaan ensin 2% esim raitoja ja katsomaan kuinka se tehoaa. Kannattaa siis tehdä raidat niin, että laitat vaalennusjauhetta ja kehitettä ainoastaan. Jos ei kunnolla tehoa niin sitten tuon ohjeen mukaan vaalennspesu 6% kehitteellä. Mitä useammin teet valennuspesun niin sitä parempi lopputulos :)\nKannattaa tarkkailla tyveä. Kun tyvi näyttää tarpeeksi vaalealta niin suosittelen, että et enään tunge ainetta enään tyveen. Latvoihinkaan ei kannatta paljoa tunkea, koska latvat kärsii varmasti. Aina ei siis tarvitse koko päätä käsitellä :)\nTää ei tietenkään ole niin tehokas kun värinpoisto, koska joutuu tekemään tämän useampaan kertaa, mutta on paljon hellävaraisempi ja pienemällä todennäköisyydellä hiuksista tulee hamppuhiukset tällä kuin värinpoistolla ;)\nNimetön 2/3/16 10:09\nUpealta näyttää! :) Itse haluaisin vaalentaa kirkkaan punaisen kuparinpunaiseksi. Onnistuisikohan? Laitetaanko toi töhnä päähän samallalailla kuin shampoo hierotaan? Kuinka kauan annoit vaikuttaa vai huuhtelitko samantien pois kun olit seoksen saanut koko tukkaan? :)\nEve/ Hattarapilven varjossa 2/3/16 10:46\nSe on niin litkua, että sitä ei ihan samalla tavalla pysty laittaan päähän, mutta siis idea on sama :D Kauhee kun tästä on kauan aikaa.. vuosi :D Mutta tuotanoin! annoin mä sen vähän aikaa vaikuttaa. se on niin hellävarainen vaalennus, että ei oo sillei kiire pestä pois :D Uskon, että onnistuu! Kokeile :) Muista, että tee useamman kerran, koska vain yksi kerta ei riitä ;D\nNimetön 14/9/16 19:08\nMikäs ero on värinpoistolla ja vaalennuspesulla? Samoja aineita kun käytetään molemmissa? Värin poistoa voi myös tehdä 2% niin onko se sillon sama asia ja yhtä hellävarainen? :0


Helsingin pelastuskoulusta duuniin stadin brankkariin | Yritysmaailma\n– Helsingin pelastuslaitoksen Osaamiskeskus ja sen Pelastuskoulu kouluttavat pelastusalan ammattilaisia tärkeisiin tehtäviin. Pelastaja-ensihoitajan pelastustyö on ryhmän jäsenenä tehtävää humaania pelastustoimintaa, joka työnä palkitsee tekijäänsä. Täältä valmistuneet ihmiset voivat olla varmoja, että he tulevat tekemään inhimillisesti ja yhteiskunnallisesti arvokasta työtä. Se näkyy koulun positiivisessa työskentelyilmapiirissä. Emme kouluta opiskelijoita vain tutkinnon suorittamista varten, vaan koulutamme heistä itsellemme uusia työkavereita. Pelastuskoulu on vaativa oppilaitos, mutta opiskelijamme ovat erittäin motivoituneita ja menestyvät opinnoissaan hyvin, toteaa Pelastuskoulun rehtori Matti Waitinen.\nEi yhtään työtöntä yli 48 vuoteen\nHelsingin pelastuskoulu on Helsingin kaupungin pelastuslaitoksen palvelukseen pelastaja-ensihoitajia kouluttava oppilaitos. Se on kouluttanut pelastusalan ammattilaisia vuodesta 1972 alkaen.\n– Koulutamme henkilöstöä Helsingin pelastuslaitoksen tarpeisiin, emme yleisille työmarkkinoille. Koulutukseen otettavien määrä sopeutetaan laitoksen eläke- ynnä muihin henkilöstön poistumismääriin. Arvioimme pelastuslaitoksen tulevaisuuden työvoimatarpeen ja järjestämme koulutuksia sen mukaisesti. Tällaisesta käytännöstä on se hyöty, että emme ole kouluttaneet 48 vuoteen yhtään työtöntä, vaan opintonsa hyvin suorittaneet ovat saaneet työpaikan Helsingin kaupungin pelastuslaitokselta.\nMatti Waitinen toteaa, että pelastaja-ensihoitajan työ edellyttää erinomaista fyysistä kuntoa, henkistä vahvuutta, sosiaalisia taitoja ja yhteistyökykyä.\n– Kaikenlaisiin työtehtäviin pitää suhtautua ammattimaisesti. Työ on monesti fyysisesti raskasta ja henkisesti rasittavaa. Se on osin päivystysluonteista valmiudessa oloa, jossa fyysisen suorituskyvyn ja henkisen valppauden tulee olla kaiken aikaa korkealla. Myös onnettomuuksien ehkäisytyöhön liittyvät tehtävät ovat osa arkista työtä. Pelastuskoulusta valmistuneita odottavat vaativat, mutta mielenkiintoiset ja varmasti arvostetut työtehtävät.\nHuomattava osa pelastaja-ensihoitajan työstä on toimimista ambulanssissa kiireellisessä ensihoidossa ja sairaankuljetuksessa. Toisen merkittävän osan työstä muodostaa palo- ja pelastustoiminta.\nVuoden 2021 syksyllä alkavan pelastajakurssin haku käynnistyy tammikuussa. Vuosittain noin 150 hakijasta kurssille valitaan 15.\nMatti Waitinen kertoo, että Pelastuskoulun opiskelijaksi voidaan valita ammatillisen tutkinnon tai ylioppilastutkinnon suorittanut psyykkisesti soveltuva, nuhteettomasti elänyt, hyvässä fyysisessä kunnossa oleva alle 34-vuotias henkilö. Miespuolisilta hakijoilta edellytetään suoritettua varusmiespalvelusta. Valittavista henkilöistä tehdään poliisin toimesta myös turvallisuusselvitys.\nTyökokemuksen lisäksi haussa saa lisäpisteitä kielitutkinnolla todennetusta kielitaidosta.\nKahden tutkinnon kaupunkipelastajia\nKoulutus Pelastuskoulussa kestää kaksi vuotta. Käytännön harjoituksilla ja työssä oppimisella on koulutuksessa keskeinen asema.\n– Noin 30 prosenttia koulutuksesta on teoriaa, loput 70 prosenttia on oppimista käytännöllisissä tehtävissä. Arvostamme käden taitoja, mutta lukematta ei tästäkään koulusta selviä, toteaa Waitinen.\nEnsimmäisenä lukuvuonna opiskellaan palo- ja pelastustoiminnan perustaidot sekä perusopintoja, joihin kuuluu muun muassa liikuntaa, tietojenkäsittelyä ja historiaa sekä onnettomuuksien ehkäisyä.\nPelastuskoulu tekee yhteistyötä Metropolia ammattikorkeakoulun kanssa, jossa opiskellaan toisen lukuvuoden aikana ensihoidon opintojakso.\n– Yhteistyö Metropolian kanssa on osoittautunut toimivaksi ratkaisuksi. Tämän lisäksi ensihoidon koulutus jatkuu oppisopimusmuotoisena noin vuoden ajan sen jälkeen, kun opiskelijat ovat siirtyneet Helsingin pelastuslaitokselle töihin. Tästä oppisopimuskoulutuksesta opiskelijat valmistuvat perustason ensihoitajiksi. Työnimike heillä on palomies-perustason ensihoitaja. Siis kaksi tutkintoa kolmessa vuodessa, korostaa Waitinen.\nToinen lukuvuosi sisältää ensihoidon lisäksi myös palo- ja pelastustoiminnan sekä varautumisen ja onnettomuuksien ehkäisyn opintoja.\n– Molempina kesinä suoritettavat kahden kuukauden palkalliset ja ohjatut työssäoppimisen jaksot Helsingin kaupungin pelastuslaitoksen pelastusasemilla ovat keskeinen osa koulutusta. Näin opiskelijat tutustuvat pelastuslaitokseen, pelastajan työhön ja saavat Helsingissä tarvittavaa erityisosaamista. Olemme maan suurin, erinomaiset työskentelyolosuhteet tarjoava aluepelastuslaitos. Tehtävät ovat monipuolisia, kalusto korkeatasoista ja henki on hyvä.\nPelastaja-ensihoitajat toimivat erilaisten pelastus- ja hoitoyksiköiden jäseninä palomiehen ja ensihoitajan tehtävissä.\n– Normaali työpäivä kestää 24 tuntia. Siitä 12 tuntia tehdään työtä punaisessa autossa palomiestehtävissä ja sitten 12 tuntia valkoisessa autossa ensihoitotehtävissä. Työvuorokauden jälkeen on kolme vuorokautta vapaata.\nSuomessa pelastusalaa voi opiskella Helsingin pelastuskoulun lisäksi vain Kuopion Pelastusopistossa. Helsingin koulun toiminnan rahoittaa kokonaan Helsingin kaupunki. Koulutus Helsingissä kestää 2 + 1 vuotta.\nRehtori Matti Waitinen kertoo, että Helsingin pelastuskoulun ympärille on muodostettu jo vuoden 2013 organisaatiouudistuksen myötä Helsingin pelastuslaitoksen Osaamiskeskus, joka suuntaa koulutustarjontaansa myös muuhunkin kuin virkatutkinto-opetukseen.\n– Meillä on 48 vuoden kokemus tällaisesta koulutustoiminnasta, paljon osaamista ja ammattitaitoa sekä jonkin verran resursseja tukea myös pelastuslaitoksen turvallisuuskouluttajien työtä Helsingin kaupungin virastojen turvallisuuskoulutuksissa. Osaamiskeskus vastaa myös koko pelastuslaitoksen henkilöstön täydennyskoulutuksesta. Eräs toimintamuotomme on sosiaalisessa mediassa tehtävä turvallisuusviestintä. Löydät meidät Facebookista ja Twitteristä.\nTags brankkari Helsingin pelastuskoulu Helsingin pelastuslaitos Helsinki koulutus paloesimies palomies pelastaja stadi


Uusi riippusilta yhdistää luontoreitit Kristiinassa | Yle Uutiset | yle.fi\nUusi riippusilta yhdistää luontoreitit Kristiinassa\nUpouusi riippusilta yhdistää Kristiinankaupungin luontoreitit. 55-metrinen silta on teräsrakenteinen ja lähes yhden miehen kätten tulos.\nSilta on tehty teräksestä ja mittaa sillä on 55 metriä. Kuva: Antti Haavisto / Yle\nAntti Haavisto, Anne Elhaimer\n16.6.2014 • Päivitetty 16.6.2014 16:57\nViikonloppuna käyttöön otettu riippusiilta yhdistää luontoreitit toisiinsa Kristiinankaupungissa. Sillalla on pituutta hulppeat 55 metriä ja se on kokonaan teräsrakentainen.\nMatkailun kannalta uusi silta on tärkeä linkki, sillä se yhdistää Tiilitehtaanmäen ja Pohjoislahden luontoreitit. Reitistä saadaan Kristiinankaupungin matkailulle uusi vetonaula ja samalla kaupunkilaisten mahdollisuudet lähiliikuntaan paranevat.\nReitti alkaa ja päättyy Kristiinankaupungin keskustassa, ja mittaa sille kertyy yli 6 kilometriä. Kiertämiseen on syytä varata aikaa toista tuntia.\n– Tämä on lähellä kaupunkia ja täällä pystyy näkemään lintukosteikosta alkaen lähestulkoon kaikkea. Myös luonnonniityt ovat kaikessa komeudessaan mukana, kertoo Metsähallituksen suunniittelija Jaakko Hautanen.\n– Pohjoislahdella on vanhempaa metsää ja myös laiduntavaa ylämaankarjaa, Hautanen ylistää.\nKaunis silta sopii maastoon\nRiippusilta on lähes yksin ilomantsilaisen Kari Lyytikäisen työtä. Silta valmistui nopeassa aikataulussa ja vihittiin käyttöön sunnuntaina.\nKoko reitti sillan molemmin puolin on hyvin merkitty ja ohjeistettu. Kuva: Antti Haavisto / Yle\nAiemmin Inariin on tehty Metsähallitukselle vastaava silta. Kristiinan silta on poikkeuksellisen tukevaa tekoa ja sopii Hautasen mukaan hyvin alavaan Tiukanjoen suistoon.\n– Se on kaunis ja sopii ympäristöön hienosti.\nReitistö on myös kulkijalle helppokulkuinen tutustuttava.\n– Muutamia pitkososuuksia on, mutta muuten tämä on melko helppo reitti. Ja suurin piirtein pysyy kuivanakin jalat, Hautanen rohkaisee.\nHanke on saanut tukea Manner-Suomen maaseuturahastolta. Pelkän sillan kustannukset olivat 200 000 euroa ja lisäksi tuli reitin kunnostus.\nProjektin aikana tehdyt uudet opaskyltit on nekin nyt saatu paikoilleen.\nluontosillatKristiinankaupunkiriippusillatSuupohjan seutukuntaLuontoharrastuksetSiltarakenteettieverkotMetsähallitusTiukka, KristiinankaupunkierämaattiiliteollisuusMetsien hallintaharrastuksetPohjanmaaIlomantsi


Mitä tänne kuuluu? - Nena Sofia's | Kauneusblogi\nTässä on nyt kulunut tovi jos toinenkin blogihiljaisuudessa. Sairastin maaliskuun alussa sitkeän flunssan, joka vei voimat viikoiksi. Nyt olen pikkuhiljaa virkistynyt, ja palannut työn touhuun. Opiskeluhommien kanssa on kuitenkin melkoinen kiire, sillä tarkoitus olisi, että saisin kaikki viimeiset kurssit suoritettua kevään loppuun mennessä. Kesälle ja syksylle jää sitten vielä opinnäytetyö, sekä viimeisen työharjoittelun suoritus.\nViime viikot ovat olleet aika ankeita vallitsevan koronapandemian vuoksi. Tässä on täytynyt itsekin vähän rassailla suunnitelmia uusiksi, ja jouduimme esimerkiksi siirtämään elokuisia häitämme ensi vuodelle. Ikävä juttu, mutta ei auta valittaa. Tässä tilanteessa vaihtoehtoja ei juuri ole. Onneksi siirto onnistui mutkattomasti, ja saadaan nyt sitten elää hääkuplassa vähän pidempään!\nBlogia varten kätköissäni odottelee joitakin kevätuutuuksia, joista en ehtinyt kirjoittaa ennen sairastumistani. Esimerkiksi essenceltä on tullut taas aivan mielettömän kivoja tuotteita, joiden pariin palaan heti seuraavassa postauksessa. Pysykää siis ihmeessä kuulolla!\nMitä teille kuuluu, oletteko pysyneet terveinä?\nMulla oli ihan älytön yskä viikkokausia ja myös korkea kuume yli viikon, kunnes sain puhelimitse antibioottikuurin, kun kukaan lääkärihän ei halua sua nähdä, jos kerrot oireiksi yskän ja kuumeen.. oliko se koronaa vai ei, selvinnee aikanaan kun vasta-ainetestit tulee jakeluun, mutta kieltämättä olis mielenkiintoista tietää.\nVoi itku! Onneksi sentään antibiooteista oli apua <3 Mua myös kiinnostaisi tietää, johtuiko omat oireet koronasta vai influenssasta. Vasta-ainetestejä odotellessa siis.\n1.4.2020 at 13:10\nVoi ei noita teidän häitä, mutta vuosi se on ensikin vuonna, niin minäkin itselleni hoen, kun kesäloman suunnitelmat meni uusiksi. 😀\nOlen ollut ainakin toistaiseksi terve ja toivon, että sellaisen pysyn, vaikka kodin ulkopuolinen työ on jatkuvaa altistumista taudeille. Joten jännityksellä tässä odotellaan miten käy, melkoista venäläistä rulettia, mutta turha murehtia etukäteen. 🙂\n31.3.2020 at 17:56\nJoo, juuri tätä asennetta yritän ylläpitää itsekin! Mukavampi niitä häitäkin on sitten viettää, kun ei tarvitse miettiä enää koko koronaa 🙂\nIhanaa kuulla että olet pysynyt terveenä. Toivottavasti et sairastukaan! Oikein mukavaa viikkoa myös sinulle <3\n1.4.2020 at 13:12\nMilloin elokuussa teillä piti olla häät? Me ei olla vielä siirretty, mutta saa nähdä miten käy :/ toivoisin kovasti että ei tarvitsisi siirtää, mutta on tää epätietoisuuskin tuskastuttavaa 🙁\n31.3.2020 at 18:13\nNo meidänhän piti viettää häitä 15.8., mutta siirrettiin niitä nyt suosiolla vuodella niin päästiin eroon siitä valtavasta stressistä, että onnistuuko niiden pitäminen vai ei. Meillähän tulee myös iso osa vieraista Virosta, mikä tottakai lisää kuvion epävarmuutta. Jos kaikki vieraamme asuisivat Suomessa, olisin saattanut pitkittää päätöstä.\nMilloin teillä on häät? Toivottavasti ne onnistuisi suunnitelmien mukaan, tai jos päädytte siirtoon, saisitte sen onnistumaan helposti <3\n1.4.2020 at 13:14\n1.8. pitäis olla…:/ hirvee stressi miettiä tätä, mutta en millään haluaisi siirtää vuodella. Koitetaan tässä miettiä varasuunnitelmaa syksylle, jos se vaan onnistuu. Tuo Virokuvio toki teillä mutkisti asioita paljon, joten varmasti hyvä päätös siirtää häitä!\nMeille tämä siirto oli paras ja vähiten stressaava vaihtoehto, mutta ymmärrän hyvin, että se ei kaikilla ole näin. Toivon kovasti, että saisitte häänne järjestymään syksyllä! <3\n7.4.2020 at 18:37\nMä tiedän myös monia, jotka on jo siirtäneet tämän kesän häitään tai pohtivat koko ajan niiden siirtämistä :/ Tosi kurjaa, mutta hyvä että teillä siirto onnistui helposti! Itse huokaisin helpotuksesta, että omat häät on vasta vuoden päästä kesäkuussa, kun jos ne olisivat olleet nyt tänä vuonna niin pakkohan ne olisi ollut siirtää, kun en mitenkään jaksa uskoa, että tää kaikki olisi kesäkuun alussa jo ohi..\n1.4.2020 at 07:13\nJoo, onhan tää ikävää kun niin pitkään on odotettu, mutta päätös siirrosta oli oikeasti aikamoinen helpotus. Vierähti kivi sydämeltä, kun ei tarvitse enää murehtia häiden järjestymisestä 🙂\nOnneksi teidänkin häät on vasta ensi vuonna, niin ei tarvitse suotta siirtää ja murehtia <3\nSääli että häät siirtyivät mutta varmasti oli ihan fiksu päätös. Ei oo kiva elää stressissä et pääseekö niitä viettämään vai ei. Kun tämä tilanne nyt elää vielä.\nMutta ihanaa kuulla että kaikki on hyvin. oon miettinyt sua pari kertaa tässä.\n2.4.2020 at 07:28\nJoo, juuri tuosta stressistä haluttiin päästä eroon, ja tämä siirto olikin sitten tosi huojentava päätös 🙂\nMitä sulle kuuluu, oothan pysynyt terveenä? <3\n7.4.2020 at 18:38